Lucinta Luna Ditangkap, Polis Bingung Tempatkan Lokap Lelaki Atau Wanita

Pasti ramai tahu lagu Bobo Di Mana dinyanyikan oleh Datuk Seri Aliff Syukri, Sajat dan seorang lagi penyanyi Indonesia iaitu Lucinta Luna. Baru-baru ini, Lucinta ditangkap selepas dipercayai terbabit dalam penyalahgunaan dadah jenis Ecstacy.

Bagaimanapun, polis Indonesia kini bingung sama ada menempatkan Lucinta atau nama sebenarnya Muhammad Fatah di lokap lelaki atau wanita, selepas selesai proses siasatan nanti sebelum menjalani proses tindakan perundangan selanjutnya.

Menurut laporan media media tempatan, Lucinta ditahan bersama-sama tiga lagi rakannya di apartmennya di Thamrin City, Jakarta Pusat, pada 1.30 pagi Selasa. Sehingga hari ini, Lucinta masih disoal siasat polis Metro Jakarta Barat.


“Kematian Abam Dalam Khusnul Khatimah” – Imam Muda Hassan

Penceramah bebas, Imam Muda Hassan menyifatkan kematian pelawak popular Allahyarham Abam Bocey, dalam ‘khusnul khatimah’. Menurutnya, Nabi Muhammad SAW ada mengatakan antara tanda kematian yang baik, apabila ramai orang datang menziarah dan berdoa.

BACA: “Betapa Sayangnya Abam Pada Ibunya, Kuat Cari Rezeki” – Ebit Lew

“Apa amalan yang arwah Abam sudah lakukan sepanjang kehidupannya, ia di luar pengetahuan kita dan hanya Allah yang tahu.

“Cuma, apa yang boleh dikata ialah arwah cukup dikenali kerana sikapnya yang sangat penyayang dan tidak ada masalah dengan orang lain.

“Melalui sikap itu sudah menggambarkan betapa arwah Abam mempunyai hati yang sangat baik,” katanya kepada Harian Metro.

Menurut juara Imam Muda musim kedua itu, pengakhiran hidup seseorang manusia itu adalah cerminan kepada amalan dilakukannya dan Abam adalah seorang anak yang taat dan sentiasa memuliakan ibunya.

“Seperti Abam, masyarakat sangat kenal arwah sebagai pelawak. Tetapi, sepanjang kehidupannya arwah adalah anak yang taat.

“Sikap arwah yang memuliakan ibunya dan berjaya menjalankan tanggungjawab sebagai anak sehingga akhir hayat adalah pengajaran buat kita semua. Nabi Muhammad SAW pernah sebut dalam hadisnya ‘syurga di bawah tapak kaki ibu’.

“Alhamdulillah, arwah Abam menunjukkan memang dia bersungguh mencari ‘syurganya’ dengan menjaga dan pelihara hubungan baik bersama ibu,” katanya.

Dalam pada itu, Imam Muda Hassan berkata lagi, antara tandanya ialah urusan mati itu dipermudahkan Allah, berlaku dengan cepat dan orang cukup terkesan di atas pemergiannya.


Tak Sempat Tatap Kali Terakhir, Fad Bocey Cium Baju Arwah Abam

Tiada disisi sahabat baiknya Arwah Abam Bocey ketika dikebumikan, pelawak Fad Bocey tidak dapat menahan sebak apabila bertemu Achey di Lapangan Terbang Antarabangsa Kuala Lumpur (KLIA) awal pagi tadi yang pulang daripada Jepun.

Fad yang kelihatan tenang pada awalnya terus berguguran air mata tatkala memegang baju peninggalan arwah Abam yang dibawa oleh Achey. Lebih pilu, kedua-dua sahabat itu mengangis ketika mencium baju Abam.

BACA: “Abam Maafkan Semua Orang Yang Kutuk Dia Gemuk” – PU Rahmat

Menerusi perkongsian di Instagram, Fad mengatakan seolah-olah arwah Abam masih ada bersamanya. Fad turut memberikan kata semangat kepada Achey untuk terus kuat dan redha di atas pemergian sahabat baik mereka.

Alhamdulillah,selamat sampai..aku terbayang kau pon ada bam dalam pelukan tu,Allah..kite kene kuat ye chey..dpt semangat aku balik??? #kitabaikramaisayang @acheykintangkintung

A post shared by  FAD & SYAHEERA (@fadbocey) on Feb 11, 2020 at 9:28am PST

Rata-rata netizen turut sebak melihat dua sahabat baik itu dan menitipkan kata-kata semangat untuk terus bangkit demi arwah Abam dan kumpulan Bocey. Malah, ada yang meminta mereka supaya terus menjaga kebajikan anak arwah.

Abam atau nama sebenarnya Syed Umar Mokhtar bin Syed Mohd Redzuan, 32, menghembuskan nafas terakhir di kediamannya di Gombak pada Isnin lalu selepas dua hari mengalami demam panas.


Hina DSV & Anak, Azwan Ali Akhirnya Mohon Maaf

Pengacara sensasi Azwan Ali atau lebih dikenali dengan gelaran Diva AA, akhirnya memohon maaf secara terbuka susulan penghinaan yang didakwa dilakukan terhadap usahawan kosmetik Datuk Seri Vida serta anak perempuannya, Cik B.

Menurut Azwan, ia bukan soal menang atau kalah tetapi permohonan maaf itu dibuat setelah dia berbincang bersama peguamnya. Azwan juga turut berjanji akan memadam semua status hinaan terhadap DSV dan juga anaknya.

“Permohonan maaf ini dibuat setelah mengkaji banyak perkara bersama peguam, ini bukan soal kalah atau menang.

“Saya juga akan memadam semua status hinaan terhadap DSV dan juga anaknya Cik B di Twitter,” katanya kepada mStar Online.

Dalam pada itu Azwan berkata dia rela hati membuat permohonan maaf kerana tidak mahu isu itu berlanjutan menghormati pendirian Vida yang mengatakan dirinya sentap dihina.

“Video yang dimuat naik tidak menyebut nama sesiapa, tapi saya hormati pendirian DSV yang kata dia tersentap dan tersinggung. Saya kira isu ini sudah selesai, terpulang pada dunia nak melihat kes ini.

“Jika dia kata status saya tulis itu berbaur fitnah dan boleh menjejaskan bisnes. Saya terima dan tarik balik,” katanya.

Azwan berkata lagi, dia bersedia untuk bertemu empat mata dengan Vida bagi menyelesaikan isu tersebut dan tiada masalah untuk bekerjasama di masa akan datang.


Siti Nurhaliza Fokus Untuk Hamil Anak Kedua

Selesai sudah kejutan di malam Anugerah Juara Lagu (AJL), Datuk Siti Nurhaliza memaklumkan beliau baru sahaja selesai menjalani pembedahan kecil di sebuah hospital swasta untuk hamil cahaya mata kedua pula.

BACA: Siti Nurhaliza Buat Kejutan Di AJL34, Peminat Marah Mic Tak Berfungsi

Menurut Siti, prosedur berkenaan harus dilakukan kerana beliau menggunakan kaedah rawatan persenyawaan in-vitro (IVF) seperti yang dilakukannya untuk kandungan pertama sebelum ini.

“Pagi tadi (Isnin), Siti menjalani pembedahan kecil dan Alhamdulillah semuanya selamat. Prosedur ini perlu kerana Siti akan menggunakan kaedah rawatan kesuburan IVF, seperti yang pernah Siti lakukan sebelum ini,” katanya.

Menerusi Instastory terbaru penyanyi itu, Siti memaklumkan kesan dari pembedahan kecil itu membuatkan beliau harus berehat sahaja di katil dan tidak boleh banyak bergerak. Semoga dipermudahkan urusan buat Siti! (rtky/w)


"Allah Lebih Sayangkan Kamu, Anakku"

Salam takziah buat Fizz Fairuz dan Almy Nadia yang baru saja memaklumkan berita kehilangan anak keempat mereka apabila isterinya mengelami keguguran pada usia kandungan mencecah 14 minggu.

Dalam posting terbarunya, Fizz meluahkan rasa sedih dengan berita kehilangan cahaya mata mereka, namun redha dan kuat menerima takdir itu. Selain itu, Fizz turut berterima kasih kerana ‘dipinjamkan’ bayi itu buat sementara.

“Al – Fatihah, terima kasih Allah bagi kami 14 minggu bersama baby ke empat saya dan Almy Nadia. Allah lebih sayangkan kamu anakku, papa redha, papa tak nak nangis, sebab papa kuat. Amin semoga Allah jaga kamu ye anakku. Al- Ftihah,” tulisnya di Instagram.

Terdahulu pada Disember lalu, Fizz teruja berkongsi berita kehamilan cahaya matanya yang keempat. Dalam masa sama, Fizz turut meletakkan harapan tinggi agar dikurniakan cahaya mata lelaki pula. (rtky/w)


HUAWEI nova 7i Adalah Hadiah Terbaik Sempena Hari kekasih!

Tinggal beberapa hari sahaja lagi menjelang tarikh 14 Februari yang bakal memberi makna besar buat mereka yang mempunyai pasangan hidup. Bersempenan dengan tarikh ini, ramai yang akan membuat pelbagai cara bagi menggembirakan hati kekasih mereka. Sama ada makan malam, memberi hadiah mahupun bercuti bersama itulah antara aktiviti yang dilakukan pada tarikh tersebut.

Namun kali ini, kami ingin membantu anda yang buntut memikirkan hadiah terbaik untuk diberikan kepada buah hati anda. Jangan risau ada hadiah yang sepatutnya anda berikan buat buah hati anda. Sepanjang tarikh 14 Februari sehingga 21 Februari ini anda boleh membuat tempahan telefon pintar NOVA 7i dengan harga RM1,099 sahaja. Murah dan sangat berbaloi.

Menariknya, bagi anda yang membuat tempahan akan menerima Huawei Band 4 secara percuma (selagi stok masih ada). Jangan tunggu lama-lama, ini peluang terbaik buat anda berikan hadiah yang wow.

Sementara anda fikirkan sama ada berbaloi mahupun tidak untuk membuat pra tempaha Nova 7 i ini, meh kita layan dulu kelebihan Nova 7i.

Menariknya mengenai Nova 7i ini, anda boleh lakukan ansuran mudah serendah RM4.87/sehari. Jadi kepada anda yang tidak mampu untuk membayar jumlah penuh HUAWEI Nova 7i tu bolehlah ambil plan ini.

HUAWEI nova 7i kali ini hadir dengan kuasa bateri sebesar 4200mAh dengan sokongan 40W HUAWEI SuperCharge. Sekaligus membolehkan anda menggunakan pengecasan sehingga 70% dalam masa hanya 30 minit. Teknologi pengecasan pantas ini telah pun disahkan oleh TÜV Rheinland bagi memastikan pengisian yang selamat dan cepat.

Tidak hanya hadir dengan kelebihan beteri yang besar. Nova 7i kali ini juga dilengkapi dengan beauty effect yang lebih cantik antaranya stiker AR, kecantikan selfie video (Slim Body Effect), dan super night mode untuk selfies.

Buat yang bergelar wanita anda pasti seronok apabila menggunakan Nova 7i yang mempunyai kuasa untuk menegur anda mengenai kedudukan bentuk badan mahupun kawasan sekeliling anda semasa bergambar. Yang menariknya Nova 7i menggunakan cip Kirin 810 AI algorithms yang pertama di Malaysia. Sekaligus membolehkan peranti ini berfungsi seperti pasukan profesional yang menyediakan pelbagai perkhidmatan dari solek ke styling.

HUAWEI Nova 7i menyokong algoritma AI untuk peningkatan foto. Sistem AI mampu mengukur ciri-ciri wajah dari berjuta-juta imej dan secara automatik memberi penyelesaian kecantikan yang optimum untuk anda.

Tambahan pula, ia boleh mencantikkan ciri-ciri wajah istimewa termasuk bahagian mata, solekkan pada mata, bibir dan hidung. Di samping itu, ia menyesuaikan penyelesaian kecantikan mengikut umur dan jantina subjek semasa selfies bagi menampilkan kesan semula jadi.

Dengan menggunakan Super Night Mode 2.0, kamera secara tepat boleh mengesan persekitaran gelap dan secara automatik mengaktifkan algoritma. Algoritma NPU AI yang kuat boleh memisahkan subjek dan latar belakang dengan bijak. Untuk foto statik, penambahan pelbagai bingkai digunakan di latar belakang bagi menjadikan kawasan gelap lebih jelas. Sementara itu, pengoptimuman bingkai tunggal digunakan untuk menyerlahkan subjek yang cerah dan ciri wajah tiga dimensi. Ia dapat membantu pengguna membuat selfies yang jelas.

HUAWEI Nova 7i mempunyai reka bentuk CMF yang anggun dan premium. Bahagian belakang yang nipis dengan kuasa warna yang menakjub, tekstur silau, sorotan logam menjadikan reka bentuk unik dan boleh beza.

HUAWEI Nova 7i boleh mempunyai tiga warna antaranya Sakura Pink, Black, dan Crush Green. Sakura Pink adalah warna kecerunan warna biru-pink yang menggambarkan langit biru muda yang menyatukan bunga cerah merah jambu yang jelas, yang mewujudkan perasaan hangat dan romantis.

Warna Hitam adalah keanggunan halus klasik. Ia juga tulen, cerah dan lembut seperti batu permata.

Warna Crush Green memancarkan rasa misteri yang melambangkan warna hutan. Sudut bulatnya, bersama-sama dengan lampu terangnya, membuat pengguna berasa seperti mereka memegang batu jade di tangan mereka.

HUAWEI Nova 7i dikuasakan oleh Kirin 810, sebuah chipset 7nm yang terkemuka. Sekaligus membolehkan anda bermain permainan video game dengan lancar pada kadar yang tinggi. Ia menggunakan seni bina HUAWEI Da Vinci NPU untuk meningkatkan lagi prestasi AI bagi sistem pemprosesan imej AI. Telefon ini boleh digunakan seharian dengan hanya satu pengecasan kerana memiliki bateri 4200mAh yang besar dan 40W HUAWEI SuperCharge.

HUAWEI Nova 7i menyokong MEETime, ciri panggilan video 1080p yang revolusioner, dan mampu memberikan kualiti imej yang jauh lebih baik dengan penggunaan data Internet yang lebih rendah daripada peranti lain. Dalam persekitaran cahaya yang rendah, MEETime boleh meningkatkan kecerahan untuk panggilan video. #BestSelfieVideoSmartphone

Amacam menarikkan #HUAWEInova7i ini. Memang ini hadiah yang sepatutnya anda berikan kepada kekasih hati anda. Lebih menarik lagi, jika anda membeli produk HUAWEI ini anda bakal memenangi tiket percutian ke Maldives bernilai sehingga RM36,000! Terhad kepada 3 pasangan sahaja.

Hanya mengimbas kod QR, jawab soalan dan isikan butiran peribadi anda dan lampirkan resit pembelian anda. Pemenang akan diumumkan di Facebook pada 14 Mac 2020.

Promosi Flash Deal Hari Kekasih ini bermula pada 11 sehingga 14 Februari ini. Pelbagai barangan produk keluaran HUAWEI anda boleh miliki dengan harga serendah RM2.14 sahaja. Ha tunggu apa lagi, time ini lah untuk anda grab barangan elektronik idaman anda.

Untuk terma dan syarat layari laman ini. Maklumat lanjut layari laman rasmi HUAWEI.

Ini Antara Produk Baru HUAWEI Yang Bakal Dilancarkan Pada 14 Februari ini:

1. HUAWEI Nova 5T dengan warna baru Crush Green cuma RM1,399


“Abam Maafkan Semua Orang Yang Kutuk Dia Gemuk” – PU Rahmat

Pemergian Allahyarham Abam Bocey bukan sahaja dirasai oleh rakan artis dan peminat, malah pendakwah muda Pencetus Ummah (PU) Rahmat turut sedih di atas kehilangan insan hebat itu. PU Rahmat menyifatkan Abam seorang anak yang bertanggungjawab.

Menurut PU Rahmat, Abam seorang yang rajin ke program dakwah dan tidak berkira untuk terbabit dalam hal dakwah. PU Rahmat berkata, Abam pernah memberitahunya dia kuat bekerja kerana nak bantu ibunya dan mahu membawa ibunya menunaikan umrah.

BACA: “Betapa Sayangnya Abam Pada Ibunya, Kuat Cari Rezeki” – Ebit Lew

“Abam ringan diri pergi program dakwah. Aku ingat lagi bila kawan aku Ustaz Halim Hafiz jemput dia program warung halal.

“Dia usahakan juga datang walaupun bayaran tak tinggi. Aku ingat lagi bila AJK masjid tanya aku siapa pelawak yang aku boleh jemput untuk program. Yang aku ingat Abam dan Shahrol Shiro. Ini dua pelawak yang tak berkira kalau buat program dakwah,”

“Abam pernah sebut , dia kuat kerja sebab nak bantu Mak dia . Dia bawak mak dia pergi Umrah dan bahagia kan orang sekeliling,” tulisnya.

Dalam pada itu, PU Rahmat menyifatkan Abam seorang yang pemaaf dan sabar meskipun sering dihina kerana keadaan fizikalnya. Ujarnya lagi, Abam tidak ambil hati meskipun sering dikutuk tetapi jangan sesekali mengutuk tentang anaknya.

“Dia maafkan semua orang yang kutuk dia gemuk. Dia tak amik hati sangat walaupun dia mesti terasa pada awalnya. Ingat lagi semasa orang kutuk dia mempunyai alat kemaluan yang kecil kononnya dia gemuk. Tapi dia tak marah Cuma dia marah bila orang kutuk Baby dia. Dia cakap. Kalau kutuk saya tak apa tapi jangan kutuk anak dia.

“Dia melawan body shaming dengan bergaya. Masa dia sebut gemuk is Osem . Ramai orang pertikai. Gemuk tak osem. Gemuk berpenyakit. Tapi korang tak paham. Bukan maksud dia untuk kekal gemuk. Tapi dia nak orang gemuk ada keyakinan diri. Selalu sangat orang gemuk di buli dan di hina.

“Kemudian sebelum dia meninggal. Dia usahakan juga kuruskan diri sampai hilang berkali-kilo. Sebab apa? Dia pesan juga pada kawan-kawan gemuk agar usaha kuruskan badan. Yang pernah kutuk Abam. Elok lah kau minta maaf pada Keluarga Al Marhum . Elok lah kau bertaubat,” katanya.

Abam Bocey atau nama sebenarnya Syed Umar Mokhtar Syed Mohd Ridzuan meninggal dunia di kediamannya di Gombak kira-kira jam 7 pagi semalam selepas dua hari mengalami demam panas.


Berpelukan Mesra, Dr. Erin & Bekas Isteri Da’i Farhan Berdamai

Tahun lalu, kontroversi perkahwinan kedua Da’i Farhan dengan janda anak lapan hangat diperkatakan. Lebih kecoh apabila pendakwah itu menceraikan isteri pertamanya yang sedang sarat hamil melalui aplikasi WhatsApp.

Terbaru, Dr Erin memuat naik fotonya bertemu empat mata dengan bekas madunya, iaitu Fatin Nurul Ain. Menerusi gambar tersebut, kedua-dua mereka dilihat saling berpelukan mesra. Menerusi satu lagi foto, mereka bergambar bersama dan Da’i Farhan juga turut kelihatan bersama.

Dalam perkongsian tersebut, Erin memuji sikap Farhan yang matang dalam menguruskan hal rumah tangga. Erin mengakui sebelum ini dia seorang yang anti poligami dan rela menjanda daripada berkongsi suami.

Namun katanya, jawapan yang diberikan oleh suaminya membuka hatinya dan mampu mengubah persepsinya mengnai poligami. Dr Erin turut menitipkan ucapan romantis buat suaminya bahawa dia akan sentiasa berada di samping Da’i Farhan.

Terdahulu, Farhan dan Fatin telah bercerai pada 3 Disember lalu dengan talak satu. Hasil perkongsian hidup, mereka dikurniakan dua cahaya mata Fariha 2 tahun dan Nik Farrel Fahim yang dilahirkan 5 Januari lalu.


Uniqlo Keluarkan Koleksi Yang Cukup Bergaya Dan Mampu Menghindari Sinaran UV

Tidak asing lagi nama butik Uniqlo dalam kalangan masyarakat hari ini. Sebut sahaja Uniqlo pastinya anda terbayang koleksi baju, seluar mahupun pakaian lain yang cantik dan intrend bukan?

Kali ini, Uniqlo mengeluarkan satu koleksi yang sangat sesuai untuk lelaki, wanita mahupun kanak-kanak. Memandangkan negara kita sekarang bercuaca panas, dan rata-rata di antara kita sering terdedah dengan sinaran UV untuk melakukan tugasan harian.

Uniqlo memperkenalkan koleksi yang ala sweater yang menggabung trend terkini lengkap untuk menghindari sinaran UV.

Boleh dikatakan anda akan terhindar sebanyak 90% sinaran UV jika anda mengenakan koleksi ini ketika berada di luar rumah.

Tidak terhad untuk bersukan semata-mata, koleksi ini juga membolehkan anda untuk bergaya secara casual di mana sahaja. Yang paling penting cantik dan banyak pilihan warna yangawesome.

Koleksi Uniqlo kali ini memang akan buat anda jatuh cinta dengan material kainnya iaitu dari material AIRism yang akan memberi kesan kesejukan serta selesa buat si pemakai. Ha yang kerja delivery food tu elok lah anda rembat sehelai koleksi ini!

Bagi anda yang gemar bersukan pun cantik juga jika mengenakan koleksi terbaru ini. Bahagian zip di hadapan mampu buatkan anda bergaya dengan seribu satu gaya yang menarik.

Manakala bahagian penutup kepalanya pula akan melindungi kepala anda dari terkena sinaran cahaya matahari yang terik.

Bukan itu sahaja, di bahagian kiri kanannya mempunyai poket yang membolehkan anda meletakkan alat elektronik anda ketika bersukan mahupun bersiar-siar.

Cantik dan menawan buat si pemakai, itu yang mampu kami katakan. Memang sangat sesuai dengan cuaca sekarang dan yang paling penting tidak terhad dengan satu gaya pemakaian sahaja.

Jadi untuk anda yang nak jimat koleksi baju dalam almari tu boleh lah grab keluaran terbaru Uniqlo ini. Confirm ramai yang puji bila anda pakai.


Naim Daniel Terkilan Dimaki Azwan Ali

Meskipun masih baru dalam dunia muzik tanah air dan pertama kali menyertai pentas besar AJL, Naim Daniel mengejutkan ramai apabila lagu ciptannya bersama Omar K, dinobat sebagai juara Anugerah Juara Lagu Ke 34 (AJL34).

Bagaimanapun, pengacara sensasi, Azwan Ali yang menggelarkan dirinya sebagai Diva sekali lagi menjadi perhatian ramai apabila memuat naik status di Twitter seoalah mencetuskan provikasi apabila Naim menjuarai AJL34.

Azwan juga mendakwa dia tidak mengenali Naim dan tidak peduli terhadap penyanyi itu meskipun dinobatkan sebagai juara AJL34 serta menyertakan carutan dalam status tersebut.

Seolah terkilan dengan kata-kata negatif tersebut, Naim Daniel membalas dengan mengatakan bahawa dia antara individu yang memuji dan menyokong Azwan Ali ketika beliau mahu bertanding pada PRU yang lalu.

Naim juga berkata dia mengakui banyak perkara yang perlu dia belajar di dalam industri seni tanah air serta mendoakan yang baik-baik untuk pengacara sensasi itu.

Apa pun diharap Naim Daniel menjadikan segala kata-kata kritikan sebagai kata-kata semangat untuk terus berkarya serta menghasilkan lagu yang berkualiti di masa akan datang.


Ruhainies Buat Kejutan Hari Jadi Kekasih, Siap Bawa Naik Helikopter

Kini sedang bahagia menjalin hubungan cinta dengan kekasihnya yang dikenali sebagai Mr E, Ruhainies dilihat semakin kerap berkongsikan momen romantik bersama kekasihnya di media sosial namun tidak didedahkan wajahnya.

Baru-baru ini, Ruhainies berkongsikan momen indah meraikan hari jadi kekasihnya dengan menaiki helikopter. Menerusi Insta Story, Ruhainies turut berkongsikan videonya dengan kekasih bersiar-siar di ruang udara Kuala Lumpur.

Menerusi satu perkongsian, Ruahinies meluahkan rasa cintanya serta berharap kekasihnya itu sukakan kejutan hari jadi tersebut. Ruhainies turut mengatakan dia sangat gembira kerana dipertemukan dengan kekasihnya itu.

Diruangan komen, rata-rata netizen memuji pasangan ini yang sentiasa romantis. Tidak kurang juga ramai yang tidak sabar untuk melihat pasangan itu segera mendirikan rumah tangga.

Mungkin Ruhainies mahu merasai saat-saat indah bercinta terlebih dahulu. Apa pun semoga hubungan cinta yang dibina kekal bahagia sampai ke jinjang pelamin.


“Betapa Sayangnya Abam Pada Ibunya, Kuat Cari Rezeki” – Ebit Lew

Semalam, industri hiburan tanah air dikejutkan dengan pemergian Allahyargam Abam Bocey akibat demam panas di kediamannya di Gombak. Betul apa yang dikatakan Arwah Abam, #kitabaikramaisayang dan ramai yang bersedih di atas kehilangannya.

Pendakwah terkenal Ustaz Ebit Lew turut berkongsi pengalaman beliau menemubual Allahyarham serta kebaikannya sehingga ramai yang terkesan dengan pemergiannya. Ebit Lew turut bertanyakan Abam apa rahsia rezekinya sentiasa melimpah ruah.

Innalilahi wa inna ilaihi rajiun. Sahabat yang baik. Walau beberapa kali berjumpa. Kami selalu bermesej. Abam nak ikut pergi tepi jalan berdakwah dan bagi orang makan. Katanya saya sayang ustaz teruskan dakwah yer ustaz dengan kasih sayang. Semua orang rindukannya. . Saya tanya apa rahsia rezeki melimpah ruah. Sedih dengar betapa sayangnya pada ibunya. Asyik menangis masa balik tabir bersama ibunya dan isterinya masa tu. Abam cari rezeki kuat bantu mak dan adik. Sponsor adik kahwin. Semua dah kahwin baru abam kahwin. Betapa susah mak menjaga masa kecil. Dia sebak masa sebut semua tu. Ya Allah. . Syed Umar Mokhtar Al-Juffrey semoga Allah ampunkan semua dosa dan beri syurga Firdaus buat dirinya. Semoga ibu, isteri dan anaknya yang comel sangat serta seisi keluarga kuat yer. Allah sayang semuanya-ebitlew

A post shared by  Ebit Lew (@ebitlew) on Feb 9, 2020 at 8:55pm PST

Ebit Lew berkata arwah seorang yang sangat sayangkan ibunya dan kuat mencari rezeki untuk keluarganya. Malah, Abam sering menyuarakan hasratnya untuk mengikutinya berdakwah di tepi jalan.

“Saya tanya apa rahsia rezeki melimpah ruah. Sedih dengar betapa sayangnya pada ibunya. Asyik menangis masa balik tabir bersama ibunya dan isterinya masa tu.

“Abam cari rezeki kuat bantu mak dan adik. Sponsor adik kahwin. Semua dah kahwin baru abam kahwin. Betapa susah mak menjaga masa kecil. Dia sebak masa sebut semua tu. Ya Allah,” tulisnya.

Terima kasih Allahyarham Abam Bocey kerana menggembirakan kami rakyat Malaysia. Beratus orang hadir untuk solat jenazah sehiingga memenuhi setiap ruang masjid seperti solat Jumaat. Takziah diucapkan kepada keluarga dan sahabat di atas kehilangan Abam.


“Kalau Aku Mati Tolong Kebumikan Aku Tau”

Berita pemergian pelawak terkenal, Allahyarham Abam Bocey menggemparkan industri seni tanah air semalam. Kesedihan itu turut dirasai oleh ahli keluarga, rakan-rakan artis serta para peminat di atas kehilangan insan hebat itu.

Bagaimanapun, gurauan Abam yang meminta Achey menguruskan jenazahnya jika sudah tiada akhirnya menjadi kenyataan. Perkara itu dikongsikan oleh Achey dimana arwah bergurau mengenai perkara itu sempena ulang tahun kelahirannya baru-baru ini.

BACA: Fad & Achey Sanggup Ambil Alih Kerja Abam Yang Tertangguh Secara Percuma

Telah Aku tunaikan bamm… walaupun ianya gurauan yang menjadi kenyataan… #bocey #kitabaikramaisayang …

A post shared by  achey Bocey 013-6408967 (mngr) (@acheykintangkintung) on Feb 10, 2020 at 5:07pm PST

“Terima kasih sahabat, love you so much. Semoga kita kekal sampai mati Fad Bocey & Achey. Kalau aku mati tolong kebumikan aku tau,” tulis Abam.

Menerusi perkongsian itu, Achey meluahkan rasa pilunya bahawa dia sudah pun menunaikan hasrat sahabat baiknya itu dan tidak menyangka gurauan tersebut menjadi kenyataan.

Terdahulu, Achey berkata dia dan Fad bersedia untuk mengambil alih kerja atau tawaran berlakon yang sudah diterima Abam Bocey secara percuma untuk membantu keluarga arwah.

Abam atau nama sebenarnya Syed Umar Mokhtar Syed Mohd Redzuan, 32, meninggal dunia di kediamannya di Gombak selepas dua hari mengalami demam panas.


Hina Arwah Anak, DSV Saman Malu Terhadap Azwan Ali

Usahawan kosmetik Datuk Seri Vida mengemukakan saman malu terhadap Azwan Ali susulan pengacara itu menghina kematian dua anaknya yang meninggal dunia dalam insiden kebakaran beberapa tahun lalu serta didakwa menghina fizikal anak perempuannya, Cik B.

Dalam tuntutan itu, Vida memberikan tempoh selama 48 jam bermula semalam terhadap Azwan untuk membuat permohonan maaf secara terbuka serta menandatangan surat akuan terbuka untuk menarik balik kenyataan dan video-video yang dimuat naik.

Menurut Vida penghinaan fizikal anak perempuannya dan dua anaknya yang sudah meninggal dunia disifatkan terlalu perit untuk diterima. Ujarnya lagi, dia tidak akan berdiam diri kerana Azwan telah menyentuh isu sensitif.

“Tragedi tersebut merupakan kenangan paling pahit dan sedih bagi saya. Ia juga telah memberikan impak yang besar dalam kehidupan saya yang mana setelah tragedi tersebut saya menjadi murung tertekan beberapa bulan.

“Memandangkan Azwan telah menyentuh isu sensitif berkaitan dengan fizikal Cik B dan tragedi hitam yang berlaku pada kedua-dua anak lelaki saya, saya tidak akan berdiam diri.

“Oleh itu saya mengambil tindakan untuk memfailkan saman malu kepada Azwan. Tiada siapa berhak menghina fizikal orang lain,” katanya kepada mStar Online.

Difahamkan, Azwan berbuat demikian akibat tidak berpuas hati dan mendakwa Vida tidak membayarnya setelah membuat kemunculan di sebuah acara yang dianjurkan usahawan itu.

Bagimanapun, Vida berkata Azwan sememangnya dijemput sebagai salah seorang artis yang membuat persembahan dengan perjanjian tanpa bayaran. Malah, Azwan juga bersetuju dengan syarat tanpa bayaran dan hadir untuk memberi kejutan kepadanya.


Gangwon, Korea Antara Lokasi Musim Sejuk Baru Yang Boleh Diexplore! Muslim-friendly Pula Tu!

Kalau cakap pasal Korea, rata-rata nak pergi Seoul dan juga Jeju kan? Tapi kalau anda nak tahu, Korea sebenarnya ada banyak lagi tempat menarik! Antaranya ialah Gangwon!

Bulan lepas admin dijemput untuk join trip muslim friendly ke Gangwon, Korea ni. Seronok gila dan yang paling best, dapat pergi masa winter! Yeay salji!

Pulau Nami Lengkap Dengan Makanan Halal Dan Surau Yang Selesa Sekarang!

Hari pertama admin sampai terus dibawa ke Pulau Nami! Fuh pergi masa musim sejuk, memang seronok lah kan? Angin menghembus rambut kita fuh feeling macam dalam K-drama lah!

Yang paling best, Pulau Nami kini lengkap dengan mussolla dan juga kedai makanan halal! Kemudahan yang disediakan tu memang selesa dan luas tau. Di tempat yang sama juga ada disediakan playground untuk kanak-kanak! Sangat-sangat cantik, kita yang dewasa ni pun teringin nak main sekali.

Ini merupaka antara menu yang admin cuba dekat sini. Beef bulgogi dengan nasi. Portion dia agak banyak dan daging tu menimbun! Berbaloi tau. Ada juga menu lain seperti mee tomyam yang anda boleh cuba!

Vivaldi Park Beli Kelainan, Ada Resort, Hotel Dan Juga Mall Di Satu Tempat!

Kemudian, kami dibawa pula ke Vivaldi Park! Dekat sini lagi best kalau dapat duduk 2,3 hari sebab semua benda ada dekat sini. Nak duduk resort pun boleh, nak duduk hotel pun boleh. Ada mall, tempat makan halal, surau semua pun ada!

Dekat resort ni ada kelengkapan yang cukup untuk anda memasak tau. Satu bilik boleh muat 4-5 orang. Siap ada tatami kalau ada yang nak mencuba tidur secara traditional.

Aktiviti yang ada di Snowy Land, Vivaldi Park ni Sesuai untuk keluarga sebab ada aktiviti yang sesuai untuk semua peringkat umur.

Untuk remaja boleh lah cuba untuk main ski manakala untuk kanak-kanak, ibu bapa yang ada anak kecil boleh la cuba bermain rafting!

Ada tiga jenis rafting yang anda boleh cuba, iaitu bermain secara individu, yang boleh turun serentak dengan kawan-kawan anda dan yang last sekali dalam boat! Seramai 6 orang boleh dimuatkan dalam tu. Memang pengalaman yang admin takkan lupakan lah!

Ini merupakan surau atau musolla yang ada dekat Vivaldi Park ni.

Dan ini pula merupakan kedai makanan halal yang anda boleh cuba! Nasi goreng Dalkgabi ni sedap gila!

Dulu selalu tengok dalam tv je, bila dapat jumpa depan-depan, excited bukan main! Alpaca-alpaca ni comel sangat dan jinak!Anda boleh juga kasi mereka makan bila menaiki alpaca train ni tau. Just duduk je dan tunggu sampai kat Alpaca tu.

Kalau pergi musim sejuk pada bulan Januari, anda akan berkesempatan untuk rasai sendiri pengalaman di Hongcheonggang Ggong Ggong Festival ni. Boleh tangkap ikan trout, bakar fresh-fresh dan terus makan dekat situ! Festival ni setahun sekali je tau jadi rugi kalau tak cuba.

Disebelah malam pula kami dinner grilled tofu! Rasa dia memang berbeza dengan rasa tofu dekat Malaysia sebab tofu ni memang homemade tau. Walaupun nampak biasa tapi percayalah, memang sedap teruk!

Bagi yang tak tahu, Korean Strawberry ni memang sedap sangat-sangat! Jarang lah tak manis dan sizenya memang besar-besar! Kalau dekat Malaysia harganya agak mahal jadi bila dapat makan dekat sini fresh-fresh memang teruja lah!

Anda pun boleh cuba, hanya datang ke GUMHA FARM ni. Boleh makan sebanyak mana yang anda mahukan. Hanya 10,000 KRW tau untuk 1 jam! Memang berbaloi!

Bagi yang tak tahu, curling ni merupakan salah satu game dekat Olympic tau dan pasukan Korea berjaya mendapatkan pingat silver pada olympic PyeongChang dulu! Satu pasukan kena ada sekurang-kurangnya 6 orang. Memang seronok. Tapi kalau nak pergi, anda telefon untuk reservation dulu okay?

Make a wish di Wish Tree Dan Shopping Di Gangneung Jungang Market@ Wolhwa Street!

Anda boleh lah make a wish dan gantung kat pokok ni! Segala alatan disediakan di kaunter informasi bersebelahan dengan pokok ni. Ha lepas tu boleh lah shopping dekat Gangneung Jungang Market ni. Boleh try street food dan juga shopping-shopping.

Kalau selalunya korang pakai hanbook yang biasa tu, kalau anda pergi Ojuk ni, anda boleh cuba pakai Royal Hanbook! Merasa lah jadi maharaja,permaisuri dan juga puteri raja! Fuh memang segak habis lah.Rasa macam dalam cerita dulu-dulu!

Anda juga boleh bermalam di Ojuk Hanok Village ni. Best gila sebab korang dapat rasai sendiri pengalaman tidur atas tatami tu. Rasa warm-warm gitu ha walaupun dekat luar dah -12celcius!

Bagi yang berminat, anda boleh la masuk class ni untuk belajar sendiri macam mana nak buat bibimbap!Jangan risau, sebab bahan yang digunakan adalah seafood dan minyak sayuran. Jadi memang menu yang disediakan tu muslim friendly!

Tengok Permandangan Laut Dari Dalam Kereta Api! Cubalah Naik Sea Train!

Paling syok dapat naik train sambil tengok permandangan dekat luar. Ada tempat-tempat yang train akan slow down dan kasi kita nikmati permandangan tu.

Admin memang bersyukur betul la dapat rasa snow crab yang sedap tak terkata ni! Harganya agak mahal tapi anda boleh lah get ready kumpul duit kalau nak try makan dekat Korea ni.

Kalau anda berada di Seoul, sebelum nak memulakan perjalan ke tempat lain, baik anda singgah dulu di K-Style Hub ni. Anda boleh rasai dulu pengalaman 360 tempat-tempat yang anda nak lawati tu.

Bukan itu sahaja, anda juga boleh ketahui dengan lebih lanjut mengenai makanan, pusat kecantikan, scan kulit anda dan macam-macam lagi! Boleh amik gambar dengan artis Korea kegemaran ramai, Big Bang, Psy dan lain-lain!

Jadi yang masih lagi mencari-cari tempat musim sejuk yang baru tu boleh lah Gangwon! Confirm tak menyesal!Terima kasih Korean Tourism kasi admin chance nak rasa winter dekat Korea! Memang terbaik!


“Sepatutnya Mak Pergi Dulu, Bukan Abam. Tak Kesian Ke kat Mak”

Hati ibu mana yang tidak meruntun dan sedih apabila anaknya meninggal dunia secara mengejut. Ibu kepada Abam Bocey, Sabariah Arshad tidak menyangka anaknya itu terlebih dahulu pergi menghadap Ilahi.

Lebih menyedihkan, sebaik mengetahui Abam sudah tiada, Sabariah menggoncang tubuh anaknya berulang kali namun anaknya disahkan sudah tidak bernyawa. Sabariah berkata, kali terakhir berjumpa Abam dua hari lalu ketika itu mengadu tidak ada selera makan.

“Tiba-tiba isteri Abam telefon saya mengatakan Abam pengsan. Saya bergegas pulang ke rumah bersama Ali. Apabila tiba di rumah, saya menggoncang tubuh Abam berulang kali namun dia sudah tiada.

“Malah, sebaik mengetahui dia sudah tiada, berulang kali saya memegang pipinya supaya jangan tinggalkan saya, kasihankan saya. Sepatutnya mak pergi dulu dan bukan Abang (Abam), bangunlah Abang, tak kesian (kasihan) ke kat mak.

“Saya susah nak percaya pada mulanya, sebab itu saya goyang badan dia supaya bangun berulang kali namun doktor sudah mengesahkan Abam sudah tiada jam 7.15 pagi,” katanya kepada Harian Metro.

Dalam pada itu, Sabariah berkata kehilangan Abam sangat dirasai serta menyifatkan anaknya itu seorang yang baik dan tiada apa yang boleh lawan kebaikannya itu serta sangat menghormati orang tua.

“Dia selalu ingatkan saya untuk makan ubat, kalau saya sakit dia yang akan susah hati. Abam memang anak yang baik, memang tak boleh lawan kebaikan dia, Ya Allah dia sangat baik,” katanya.


Fasha Sandha Kongsi Perbualan Terakhir Dengan Arwah Abam

Pemergian pelawak Abam Bocey bukan sahaja dirasai oleh keluarga dan sahabat terdekat, malah ia mengejutkan industri huburan tanah air serta rakan-rakan artis lain yang turut bersedih di atas kehilangan insan berbakat besar itu.

Fasha Sandha turut terkesan dengan pemergian Abam berkongsikan perbualan terakhirnya mereka dan sebak mengenangkan kebaikan arwah yang sanggup memenuhi permintaannya untuk makan mee rebus yang dimasak oleh Abam.

BACA: Fad & Achey Sanggup Ambil Alih Kerja Abam Yang Tertangguh Secara Percuma

Allahuakbar, Sayu dengar perkhabaran pagi ni. Abam oh Abam insan mulia, sudi masakkan untuk kak pada tanggal 26 Jan sebab kak teringin mee ,lepas 2 minggu, Abam dah pi tinggalkan semua. Kak janji, selagi Allah izinkan, selagi kak mampu, kak akan jenguk Hamzah selalu…. Allahuakbar Jom semua followers kesayanganku, Mohon sedekahkan AlFatihah buat insan baik bernama SYED UMAR MOKHTAR ATAU ABAM BOCEY. Semoga Arwah ditempatkan dikalangan orang2 yang beriman. Amin… ?

A post shared by  Fasha Sandha (@fashasandha) on Feb 9, 2020 at 6:27pm PST

Menerusi perkongsiannya itu, Fasha turut berjanji selagi termampu dia akan menjenguk selalu anak Abam iaitu Hamzah yang kini berusia lima bulan.

Dalam pada itu, Fasha turut meminta para pengikutnya sedekahkan Al-Fatihah buat Abam serta mendoakan semoga arwah ditempatkan di kalangan orang-orang yang beriman.

Terdahulu, Abam menghembuskan nafas terakhir kira-kira jam 7 pagi tadi. Difahamkan, Allahyarham meninggal dunia akibat demam panas.


Fad & Achey Sanggup Ambil Alih Kerja Abam Yang Tertangguh Secara Percuma

Pemergian pelawak Abam Bocey bukan sahaja dirasai oleh industri hiburan tanah air, malah rakyat Malaysia. Namun, ianya pasti memberi impak besar buat Fad dan Achey yang sudah menganggap Abam seperti darah daging sendiri.

Dalam pada itu, Achey berkata dia dan Fad bersedia untuk mengambil alih kerja atau tawaran berlakon yang sudah diterima Abam Bocey secara percuma untuk membantu keluarga arwah.

“Saya dan Fad berjanji jika ada kerja atau tawaran arwah yang masih tergantung, dalam penggambaran atau yang sudah diterima, kami sedia mengambil tugas itu secara percuma untuk dia serta keluarganya.

“Itu sahaja yang saya dan Fad dapat bantu isteri dan keluarga arwah Abam,” kata Achey menerusi laporan mStar Online.

Menurut Achey, meskipun Abam sudah tiada, dia dan Fad meneruskan perancangan mereka untuk menghasilkan sebuah program khas untuk peminat kerana itu adalah Abam.

“Sebenarnya kami bertiga sudah berjanji nak terbitkan sebuah program sendiri khas untuk peminat setia. Walaupun tiada pemintaan untuk Bocey di TV tapi tak apa, masih ada platform lain untuk orang tengok kami.

“Dua hari lalu kami ada berhubung di WhatsApp, sempat bergurau dan berbincang mengenai projek ini tapi itulah… semuanya dah disusun Allah.

“Apa-apa pun, saya dan Fad tetap akan teruskan projek itu bukan sebab kami nak tapi demi Abam kerana ini idea dia juga,” tambahnya.


“Duit Kemenangan Untuk Keluarga, Nak Gembirakan Mereka”

Tahniah diucapkan kepada Naim Daniel apabila lagu ciptaanya bersama Omar K, Sumpah dipilih juara Anugerah Juara Lagu Ke 34 (AJL34), malam tadi. Membawa pulang RM50,000, Naim berkata wang kemenangan itu adalah untuk keluarganya.

Menurut Naim, hampir 15 tahun berada dalam industri hiburan tanah air tidak banyak yang dapat diberikan kepada ibu bapanya dan gembirakan keluarga. Ujarnya lagi, dia akan cuba sedaya upanya untuk membalas jasa ibu bapanya.

“Wang kemenangan yang diterima ini saya ingin dahulukan untuk keluarga dan ingin buat mereka gembira. Sebagai anak, saya sedar tidak banyak yang dapat saya berikan kepada keluarga saya jika dibandingkan dengan apa yang mereka berikan.

“Namun apabila Allah beri tanggungjawab serta bakat nyanyian dan lakonan saya akan cuba sehabis baik untuk membalas jasa mereka,” katanya kepada Harian Metro.

Masih baru dalam bidang nyanyian, Naim tidak menyangkakan kemenangan tersebut kerana ramai lagi pencipta lagu yang hebat-hebat. Katanya lagi, dia menganggap kemenangan lagu Sumpah adalah satu lembaran baru buat dirinya pada tahun 2020.

“Sebagai pendatang baru, saya sangat bersyukur dan berbangga apabila dapat bersama dan berkongsi pentas dengan pengkarya hebat tanah air. Sesuatu yang tidak terjangkau dalam fikiran saya.

“Jujur memang ada perasaan gemuruh. Saya rasa itu adalah perasaan yang bagus untuk diri saya kerana saya rasa bernyawa dan mengharungi cabaran itu dengan sesuatu yang di luar jangkaan kita.

“Saya anggap persembahan ini bukan persembahan saya semata-mata tapi satu tanggungjawab untuk menghiburkan penyokong yang selama ini meminati lagu Sumpah,” katanya.


Peminat Pertikai Ernie Zakri Tak Menang Vokal Terbaik AJL34

Boleh dikatakan Anugerah Juara Lagu 34 yang berlangsung semalam sememangnya cukup sengit. Rata-rata yang bertanding, berusaha sehabis mungkin untuk memberikan persembahan terbaik untuk memukau para juri.

Bagaimanapun, kemenangan Hafiz Suip untuk Vokal Terbaik dipertikaikan ramai pihak terutama peminat Ernie Zakri yang beranggapan penyanyi wanita itu lebih layak menang kerana vokalnya yang mantap.

Kata netizen lagi, sememangnya Hafiz pernah memenangi vokal terbaik tetapi pada persembahan semalam Ernie lebih layak menang.

Namun, ketua juri AJL34 Ajai menegaskan pemilihan Hafiz Suip sebagai pemenang anugerah vokal terbaik adalah tepat. Ujarnya lagi, kekuatan vokal Hafiz sangat hebat kerana tak ramai penyanyi mampu sampai ke tahap itu.

So dah dapat jawapan kena hafiz yang menang. Sokay ernie, next year try dengan gundah pulak #AJL34 pic.twitter.com/KtBFliNPuL

“Memang kita tahu Ernie ada vokal yang bagus, tapi bila bercakap tentang Hafiz Suip, satu benda ramai penyanyi tak boleh buat apabila dia berhentikan muzik, dia tampil semula dengan nada dan feel yang sama, itu sesuatu yang hebat, tak ramai penyanyi boleh buat.

“Bila muzik tu diberhentikan, penyanyi stop sekejap kemudian kembali dengan feeling yang sama, hanya mereka yang terpilih sahaja mampu buat begitu,” katanya.

Apa pun mungkin bukan rezeki untuk Ernie kali ini dan juri profesinal sudah pun membuat penilaian siapakah yang lebih layak untuk memenangi anugerah tersbeuut.


A. Aida Mengaku Tidak Lagi Berhijab

Penampilan penerbit terkenal Datuk A. Aida di Anugerah Juara Lagu semalam ternyata mengejutkan ramai apabila tidak lagi berhijab. Menurut Aida, dia mengakui tidak lagi mengenakan tudung sejak beberapa bulan lalu.

Enggan mengulas lanjut mengenai keputusannya untuk tidak lagi berhijab, Aida memohon maaf di atas tindakannya itu serta meminta orang ramai mendoakan yang baik-baik untuk dirinya.

“Ya, betul saya tidak lagi berhijab. Tapi, saya tidak mahu bercakap banyak mengenai perkara ini. Saya minta maaf. Dokan yang baik-baik saja buat saya,” katanya kepada Harian Metro.

Terdahulu, A Aida mula mengenakan hijab selepas berkahwin pada Julai 2018 dengan pelakon, Ariff Aziz. Bagaimanapun, perkahwinan mereka hanya bertahan selama sembilan bulan sebelum mengambil keputusan untuk bercerai pada April tahun lalu.


Siti Nurhaliza Buat Kejutan Di AJL34, Peminat Marah Mic Tak Berfungsi

Sudah beberapa tahun tidak bertanding, kemunculan Datuk Seri Siti Nurhaliza yang membuat kejutan di pentas Anugerah Juara lagu malam tadi menyanyikan lagu Anta Permana bersama Bob Yusof ternyata menggamatkan suasana dan mendapat sorakan ramai.

Rata-rata peminat penyanyi nombor satu negara itu teruja dengan kejutan tersebut dan akhirnya dapat melepaskan rindu melihat Siti di atas pentas besar itu serta mengimbau kembali nostalgia ketika beliau bertanding.

Bagaimanapun, ramai yang meluahkan rasa marah dan tidak puas hati apabila mikrofon Siti tidak berfungsi sewaktu memulakan nyanyian. Rata-rata netizen berpendapat kesilapan itu tidak sepatutnya berlaku kerana AJL merupakan pentas berprestij.

Terdahulu, Tok Ti tidak menolak kemungkinan untuk menyanyikan lagu Anta Permana yang bersiaran secara langsung.  Malah, sebelum ini beliau dilaporkan masih belum membuat keputusan untuk muncul di AJL34.


Fad & Achey Teresak-Esak Menangis, Terkejut Abam Dah Tiada

Hari ini industri hiburan tanah air dikejutkan dengan berita pemergian pelawak popular Abam Bocey atau nama sebenarnya Syed Umar Mokhtar Syed Mohd Redzuan yang menghembuskan nafas terakhir di kediamannya di Gombak pagi tadi.

Menurut isterinya, Siti Norhidayah Mohd Ali, sejak dua hari lalu Allahyarham mengadu demam dan sakit kepala tetapi tidak mahu apabila diajak ke hospital. Ujarnya lagi, Allahyarham tidak memberikan tindak balas apabila dikejut bangun solat subuh.

Pemergian Abam secara tiba-tiba itu amat dirasai oleh dua rakan baiknya iaitu Fad dan Achey. Menerusi Instagram, keduanya seolah tidak percaya rakan baiknya sudah tiada dan menangisi pemergian Allahyarham.

Kenapa awal sangat bam!!!…. mana janji kau…!!… ya Allah… guyss abam dah takda guyss…

A post shared by  achey Bocey 013-6408967 (mngr) (@acheykintangkintung) on Feb 9, 2020 at 5:24pm PST

Fad menerusi perkongsiannya itu turut meluahkan rasa sedihnya apabila dia tidak berada di Malaysia pada waktu pemergian Abam. Difahamkan Fad berada di Jepun bersama keluarga.

Allahhuakbar,Allahhuakbar,Allahhuakbar,innalillahiwainnailaihirojiun..kenapa kau pergi dulu bam?kenape tak tunggu aku,aku jauh ni,aku nk peluk cium kauuuuuuuuu

A post shared by  FAD & SYAHEERA (@fadbocey) on Feb 9, 2020 at 5:20pm PST

Jenazah Allahyarham akan dibawa ke Masjid Gombak Utara untuk disolat sebelum dikebumikan hari ini.

Abam meninggalkan isteri dan seorang anak lelaki Syed Uthman Hamzah Al-Juffrey yang kini berusia lima bulan.


Abam Bocey Meninggal Dunia

Seperti dikongsikan rakan rakan artis di Instagram, pelawak terkenal Abam Bocey dilaporkan telah meninggal dunia selepas mengadu demam dan sakit kepala.

“Beberapa hari lepas dia demam dan mengadu sakit kepala. Tetapi bila ajak ke hospital, dia tak mahu”

“Katanya hanya demam dan sakit kepala biasa. Tapo, pagi tadi saya kejutkan untuk solat subuh, namun dia tak ada tindak balas daripada dia,” kata isteri Abam Bocey.


Sumpah Bergelar Juara Anugerah Juara Lagu 34 (AJL 34)

Lagu Sumpah ciptaan Naim Daniel dan Omar K muncul juara pada Anugerah Juara Lagu (AJL) Ke-34 yang disiarkan secara langsung oleh TV3 dari Axiata Arena, Bukit Jalil di sini, malam tadi.

Menjulang trofi dalam saingan yang disifatkan cukup sengit itu, melayakkan Sumpah membawa pulang hadiah wang tunai berjumlah RM50,000 dan trofi.

Naib juara dimenangi penyanyi Aman Ra dengan lagu Budak Flat yang membawa pulang hadiah wang tunai RM35,000 dan trofi. Tempat ketiga disandang lagu Anta Permana nyanyian Bob atau penyanyi asalnya Datuk Siti Nurhaliza yang menawarkan ganjaran wang tunai RM20,000 dan trofi.

Hafiz Suip meraih kemenangan berganda apabila memenangi trofi Vokal Terbaik dan juga Persembahan Terbaik dengan lagu Kisah Cinta Kita. Masing-masing membawa pulang hadiah wang tunai RM12,000.

Persembahan 12 finalis diadili 10 juri profesional daripada pelbagai latar belakang bidang muzik. Mereka adalah Ajai (Ketua Juri), Azmeer, Edrie Hashim, Dato’ Wah Idris, Altimet, Helen Yap, Dato Mokhzani, Sharon Paul, Aznul Haidi, Cat Farish (menggantikan arwah Lok U).

Acara anugerah berprestij itu dihoskan oleh Awal Shaari, Haziq dan Sherry Al Hadad. Lebih tiga dekad penganjurannya, AJL bertujuan memartabatkan industri muzik dengan memberi pengiktirafan kepada komposer dan penulis lirik.


Aliff Syukri Tak Puas Hati Lagunya Gagal Ke AJL 34

Biarpun sering dikritik kerana mempunyai ‘suara sumbang’, namun Datuk Seri Aliff Syukri tetap tidak berputus asa untuk terus menyanyi dan tetap mengharapkan lagu-lagunya layak ke Anugerah Juara Lagu (AJL).

Bagaimanapun, tiada satu pun lagunya tercalon di peringkat awal Muzik-Muzik. Menerusi Instagram, Aliff meluahkan rasa kecewa apa kurang dengan lagunya dan mengapa lagunya tidak terpilih sedangkan mendapat berjuta tontonan di YouTube.

Malah, Aliff turut berasa sedih mengapa bakatnya tidak dihargai sedangkan suaranya sangat sedap dan merdu serta tidak perlu dipertikaikan lagi. Katanya lagi, lagu-lagu yang dihasilkan setanding lagu daripada penyanyi tersohor seperti Anuar Zain.

. . Abang sedih sangat kerana bakat abang ini tidak dihargai oleh Anugerah Juara Lagu?? sedangkan suara abang amat sedap dan merdu…malah suara abang tidak perlu dipertikaikan lagi kalau tidak takkanlah abang telah mengeluarkan lebih daripada lima lagu .. dan jumlah tontonan juga berjuta-juta?? adakah mereka yg mendengar lagu abg sebalum ini halinunan atau pun org ghaib kenapa x layak tercalon?? apa salah abg

A post shared by  Ohabangkosmetik (@aliffsyukriterlajaklaris) on Feb 9, 2020 at 2:55am PST

Seperti sudah dijangka, perkongsian Aliff itu mendapat kecaman netizen yang secara jujur mengatakan suara Aliff sememangnya sumbang dan tiada bakat menyanyi.

Malah, ada yang mencadangkan agar Aliff membuat acara anugerahnya sendiri jika mahu lagunya tercalon. Dalam pada itu, ada yang mengatakan belum rezekinya lagi untuk tercalon dalam pertandingan tersebut.


Sajat Menangis Sebak, Tampil Mohon Maaf Secara Terbuka

Hangat diperkatakan mengenai kontroversinya berpakaian seperti wanita dan lengkap bertelekung ketika menunaikan umrah yang dikecam teruk oleh netizen, akhirnya Muhammad Sajjad Kamaruz Zaman atau Nur Sajat tampil memohon maaf secara terbuka.

Menerusi video yang dikongsikan oleh jutawan kosmetik, Datuk Seri Aliff Syukri, Sajat tampil dengan bertudung hitam dilihat menangis memohon maaf. Sajat berkata niatnya ke Mekah mahu mendekatkan diri dengan agama dan fokus untuk beribadah.

BACA: PA Sajat Dedah Dah Bayar Dam, Kaunseling Di Tanah Suci

“Saya minta maaf kepada semua jabatan-jabatan, mufti-mufti, ustaz, PU atau sesiapa sahaja alim ulama. Saya minta maaf sangat-sangat. Saya tak ada tujuan apa-apa.

“Saya minta maaf bagi pihak mak ayah saya, anak saya rakan-rakan saya, saya minta maaf sangat-sangat. Saya tak boleh nak cakap apa lagi, lagi saya cakap nanti saya lagi dipersalahkan juga, Saya minta maaf,” katanya.

Sajat juga mengakui dirinya jahil tentang agama dan tujuannya ke Mekah untuk belajar kerana selama ini dia sudah banyak mencari harta dunia dan mahu mencari saham akhirat pula.

“Saya dulu memang kurang agama tentang Islam. Sebab tu bila saya pergi sana saya cuba nak dapatkan. Saya cuma nak belajar, nak dekatkan diri dengan Islam. Saya dah banyak mencari harta duniawi saya tak ada harta akhirat.

“Kadang-kadang bila jadi macam ni, saya terfikir apa yang mereka nak, menghukum saya sampai macam ni,” ujarnya lagi.


PA Sajat Dedah Dah Bayar Dam, Kaunseling Di Tanah Suci

Minggu lalu hangat diperkatakan mengenai usahawan kosmetik Nur Sajat dan rakan-rakannya yang dikecam teruk susulan tindakannya berpakaian wanita dan lengkap bertelekung ketika menunaikan umrah.

Pulang daripada menunaikan umrah, rakan dan juga pembantu peribadi kepada Sajat yang dikenali sebagai Mokkay memuat naik status meluahkan rasa bangga menjadi tetamu Allah dan mengambil peluang tersebut meskipun dirinya belum sempurna.

Malah, dia turut bersyukur segala urusan sepanjang berada bersana dipermudahkan serta mendoakan agar orang lain turut mendapat peluang yang sama sepertinya.

Seperti sudah dijangka, perkongsian tersebut menimbulkan rasa kurang senang netizen yang mengecam tindakan mereka yang berpakaian wanita sepanjang berada di Tanah Suci. Malah, ada yang memaki hamunnya dengan mengatakan umrah mereka tidak sah kerana lelaki tidak boleh memakai pakaian berjahit.

Mungkin berang dengan kata-kata makian netizen, Mokkah membalas komen tersebut dengan menjelaskan bahawa mereka sudah pun membayar dam dan telah diberi kaunseling di sana.

Bagaimanapun, tiada penjelasan lanjut daripada pihak Sajat mahupun pembantu peribadinya berhubung perkara itu.

Seperti diketahui, Sajat dikhabarkan sudah pun pulang ke tanah air sehari lebih awal dan tiba di Malaysia kira-kira jam 5 pagi Khamis lalu. Setakat ini tiada perkongsian terbaru Sajat di Instagram dan ruangan komen masih lagi ditutup.


Isteri PU Abu Selamat Lahirkan Anak Lelaki

Tahniah diucapkan kepada Pencetus Ummah (PU) Abu Sufyan di atas kelahiran cahaya mata keduanya pada 1 Februari lalu hasil perkahwinan dengan Hana Azraa. Perkara itu dimaklumkan oleh PU Abu menerusi akaun Instagramnya.

Menerusi perkongsian itu, PU Abu meluahkan rasa syukur di atas kelahiran bayi lelakinya serta mendoakan agar menjadi anak yang soleh. PU Abu turut berkongsikan nama anaknya iaitu Muhammad Uwais Al-Mateen.

PU Abu juga turut mengucapkan terima kasih buat isterinya di atas pengorbanannya melahirkan zuriat mereka dan semoga Alla membalas segala kesakitan dengan ganjaran syurga.

“Terima kasih Hana Azraa kerana kuat untuk melahirkan anak kita. Moga Allah membalas segala keperitan yang dirasai dengan syurga Firdaus. Terima kasih mummy,” tulisnya.

Terdahulu, PU Abu dan Hana berkahwin pada Mei 2019. Sebelum ini PU Abu pernah berkahwin dengan Ain Afini dan menceraikannya ketika sedang sarat hamil tujuh bulan.


Sajat Pulang Ke Malaysia Sehari Awal, Tiba Pagi Semalam

Seperti umum mengetahui, usahawan kosmetik Nur Sajat, sepatutnya pulang ke tanah air daripada mengerjakan ibadah umrah pada 7 Februari iaitu pada hari Jumaat.

Bagaimanapun, Harian Metro melaporkan Sajat bersama keluarga, rakan serta mutawwif sudah pun pulang ke Malaysia pagi semalam (Khamis), awal sehari daripada tarikh sepatutnya mereka pulang.

Sajat dikatakan membeli tiket penerbangan sendiri tanpa melalui agensi umrah Albayt Travel (M) Sdn Bhd, dan tiba di tanah air kira-kira jam 5 pagi.

Difahamkan, kepulangan mereka berjalan lancar, malah Sajat juga tidak ditahan pihak berkuasa Malaysia sebaik tiba di Lapangan Terbang Antarabangsa Kuala Lumpur (KLIA).

Sejak minggu lalu, hangat diperkatakan mengenai isu usahawan ini yang berpakaian wanita ketika mengerjakan ibadah umrah sedangkan pihak agensi pelancongannya yang membawanya mendedahkan Sajat mengaku sebagai lelaki ketika mendaftar.


“Impian Saya Hanya Mahu Kahwin Di Masjid, Tapi…”

Selamat mengikat tali pertunangan pada Disember tahun lalu, penyanyi rap popular, Joe Flizzow memaklumkan akan diijabkabulkan dengan gadis pilihan hatinya, Marini Ramlan pada awal April depan.

Menurut Joe, dia menyerahkan segala urusan persediaan majlis kepada ibunya yang sangat teruja untuk majlis perkahwinannya itu dan dia hanya bersedia dari segi mental sahaja.

“Saya hanya bersedia dari segi mental, untuk persediaan majlis, saya lebih selesa untuk menyerahkannya kepada ibu saya memandangkan dia sangat teruja untuk mengadakan majlis perkahwinan saya.

“Kami memilih Dewan Perdana Felda sebagai lokasi majlis kerana ia mampu memuatkan lebih 1000 orang, kami harus mengundang ramai tetamu kerana kawan-kawan ibu saya pun lebih ramai dari kawan saya sendiri,” katanya kepada Astro Gempak.

Dalam pada itu, Joe berkata berkata dia mahukan majlis sederhana dan hanya diadakan di masjid tetapi dia mahu memenuhi kehendak ibunya yang mahu menjemput ramai orang ke majlisnya.

“Kalau ikutkan saya, impian saya hanya mahu kahwin dalam masjid, saya suka sederhana sahaja. Tapi saya ikut kehendak ibu saya yang mahu ajak orang ramai.

“Memandangkan saudara mara pun tumpang gembira, maka eloklah kami adakan satu majlis yang boleh kedua-dua belah keluarga berkumpul,” tambahnya.

Difahamkan, acara akad nikah juga akan diadakan di hari dan lokasi yang sama. Bagaimanapun, Joe masih belum mendedahkan lagi tarikh sebenar majlis tersebut.


Isa Khan Tak Benarkan Sesiapa Sakitkan Hati Risteena

Selepas mengumumkan pertunangan mereka, Risteena Munim dan Isa Khan semakin terbuka berkongsi kisah cinta mereka. Malah, pasangan ini juga dilihat tidak kekok mendedahkan momen manis mereka kepada umum.

Baru-baru ini, Isa Khan ada memuat naik satu rakaman video memaparkan betapa utuhnya cinta mereka apabila Risteena mengajukan soalan kepada tunangnya jika ada sesiapa yang menyakiti hatinya.

Entah apa yg aku membebel, yang penting ikhlas dari hati untuk si dia @nur_risteena ?

A post shared by  ?????? ?? ????? ™ (@theisakhan) on Feb 5, 2020 at 4:17am PST

Isa menyifatkan soalan itu sangat ‘dasyat’ dan memberitahu jika ada sesiapa yang menyakiti hati Risteena, orang itu perlu berhadapan dengannya. Katanya lagi, dia tidak akan sesekali benarkan hati tunangnya itu dilukai.

“Siapa sakitkan hati awak, kena berhadapan dengan saya. Saya tak akan benarkan siapa-siapa sakiti hati awak,” katanya.

Terdahulu, pasangan itu mengumumkan sudah pun mengikat tali pertunangan pada 23 November lalu ketika bercuti di Bali, Indonesia.


Baru Putus Tunang, Zara Zya Hangat Bercinta Dengan Azlee Khairi?

Hujung tahun lalu, berita putus tunang pelakon Zara Zya dan Hafreez Adam ternyata mengejutkan ramai. Mana tidaknya, baru sebulan mengikat tali pertunangan namun hubungan mereka akhirnya terlerai.

Tak sampai dua bulan putus tunang, timbul desas desus mendakwa Zara sudah menemui pengganti dan dikatakan hangat bercinta dengan pelakon Azlee Khairi yang kini bergandingan dengannya menerusi drama Seadanya Aku.

Lebih menimbulkan tanda tanya apabila Azlee meninggalkan komen manis di Instagram Zara. Melihatkan komen tersebut, ramai yang merestui jika mereka benar-benar bercinta. Seperti diketahui ini bukan kali pertama mereka bergandingan dan mereka juga sudah lama berkawan.

Bagaimanapun, ramai yang masih tertanya-tanya mengenai status Azlee kerana sebelum ini aktor tersebut dikatakan sudah berkahwin dengan wanita kelahiran Brunei pada tahun 2014.

Namun timbul desas-desus mengatakan Azlee sudah kembali solo dan disebab itu dia kembali aktif berlakon. November tahun lalu, menerusi BH Online, Azlee mengatakan dia masih memegang status suami orang, biarpun ada spekulasi mengatakan rumah tangganya sudah musnah.


Farid Kamil Nafi Rumah Tangga Berantakan

Tiada angin tiada ribut, timbul desas-desus mendakwa rumah tangga pasangan selebriti Datuk Farid Kamil dan Datin Diana Danielle kononnya berantakan. Bagaimanapun, Farid menafikan perkara itu dan perkara yang disebarkan itu tidak masuk akal.

Menurut Farid, hubungan mereka suami isteri baik-baik sahaja dan sangat harmono. Malah Farid berkata Diana merupakan tulang belakang kekuatan dalam kehidupan meskipun berkali-kali dia ditimpa musibah.

BACA: Farid Kamil Khatam Al-Quran Dalam Masa 30 Hari Di Penjara

“Sebenarnya tiada apa yang berlaku, ia tidak seperti yang digembar-gemburkan. Diana sangat menyokong saya dari awal kenal, berkahwin sampai saya ditimpa malapetaka. Dia masih bersama dengan saya.

“Sesungguhnya dia dan anak-anak menjadi kekuatan saya untuk menghadapi masa-masa mendatang. Sukar untuk saya terjemahkan betapa beruntungnya saya memiliki Diana,” katanya kepada Astro Gempak.

Dalam pada itu, Farid melihat situasi yang dilaluinya daripada sudut positif. Ujarnya lagi, ada hikmah di atas apa yang berlaku dan mungkin ini adalah cara untuk Tuhan tunjukkan sesuatu padanya.

“Saya mengaku hukuman dilalui menerbitkan perasaan sedih, terkilan dan rasa ‘terbang’ jauh. Namun, saya mengaku ini adalah cara Tuhan menunjukkan sesuatu kepada saya.

“Saya kena lalui detik mencemaskan sebelum Tuhan memberikan sesuatu yang lebih baik. Saya percaya ada hikmah di sebalik apa yang terjadi,” tambahnya.


Masih Berpakaian Wanita, Sajat Kongsi Video Menangis Cium Kaabah

Meskipun dihentam teruk oleh netizen, susulan tindakannya berpakaian wanita dan lengkap bertelekung ketika menunaikan umrah, namun Nur Sajat dilihat kalis dengan kecaman tersebut dan tetap tenang meneruskan kehidupannya seperti biasa.

Masih lagi berada di Mekah, Sajat ada berkongsikan videonya di Insta Story dilihat sedang menangis ketika mencium Kaabah. Menerusi video tersebut, kelihatan Sajat mengenakan jubah wanita dan tudung serba putih.

Menerusi beberapa foto yang dikongsikan, Sajat turut menitipkan doa memohon keampunan Allah atas segala dosa yang dilakukannya sebelum ini.

Sejak isunya hangat diperkatakan, Sajat dilihat menutup ruangan komen selepas posting-posting yang dibuat sebelum ini dikecam teruk oleh netizen.

Terdahulu, Sajat berkata isu atau caranya berpakaian adalah urusannya dengan Allah. Apa yang penting adalah niatnya ke sana untuk menunaikan umrah dan berjumpa dengan pencipta.

Sejak minggu lalu, hangat diperkatakan mengenai isu usahawan ini yang berpakaian wanita ketika mengerjakan ibadah umrah sedangkan pihak agensi pelancongannya yang membawanya mendedahkan Sajat mengaku sebagai lelaki ketika mendaftar.


“Kalau Sedia Jadi Bapa Anak-Anak Saya, Masuklah Meminang”

Hampir tujuh tahun hidup solo dan menggalas tanggungjawab sebagai ibu tunggal, sudah pasti Rita Rudaini tidak pernah terlepas dengan soalan mengenai jodoh. Namun, menurut Rita dia reda dan hanya mengikut aturan yang telah ditetapkan Allah.

Rita berkata kedua-dua anaknya juga tidak pernah bertanyakan tentang soal itu kerena mereka sudah biasa hidup bertiga. Bagaimanapun, Rita tidak menolak seandainya ada lelaki yang bersedia untuk menjadi bapa kepada anak-anaknya.

“Kalau ada lelaki yang bersedia menjadi bapa segera pada anak-anak saya, masuklah meminang. Sebelum ini ramai juga rakan yang cuba nak pasangkan dengan kawan mereka, malah ada yang tawarkan diri untuk mencarikan jodoh buat saya.

“Saya biasa saja. Mungkin sebab sudah terlalu lama solo, jadi perasaan itu lebih tenang bersendiri. Lagipun, saya ada dua anak yang sentiasa menemani dan menceriakan hari-hari saya.

“Biarlah tumpuan saya pada mereka dulu. Mereka pun semakin membesar. Banyak lagi perkara dan keperluan penting untuk mereka. Saya kena terus kuat untuk mereka,” katanya kepada Harian Metro.

Dalam pada itu, Rita berkata meskipun ramai rakan-rakananya yang lain sudah kembali berumah tangga, dia tidak pernah berasa sunyi. Ujarnya lagi, dia sudah bahagia dengan apa yang dimilikinya kini.

“Saya tidak sunyi. Bahagian saya sudah tidak ada sebab saya nak tumpukan pada kehidupan anak-anak pula. Ini kerana, bahagian mereka baru bermula.

“Kasih sayang sejati dan belaian adalah antara anak dan ibu. Namun, Allah yang merancang semuanya dan saya menurut setiap perjalanan yang diatur-Nya dengan reda. Saya sudah bahagia dengan apa yang Dia berikan sekarang,” katanya.

Rita mendirikan rumah tangga dengan Aidil Zafuan pada 2008 sebelum bercerai pada September 2013. Hasil perkahwinan mereka dikurniakan dua cahaya mata, Airit Rayyan Rizqin, 10, dan Airit Qaqa Arjuna kini berusia lapan tahun.


Kaka Azraff Unfollow Suami Di Instagram?

Sudah lama rasanya tak dengar cerita mengenai Kaka Azraff. Namun, tiada angin tiada ribut, rumah tangga Kaka hangat diperkatakan apabila penyanyi itu dikatakan tidak lagi mengikuti akaun Instagram suaminya, Adam Azriff.

Menerusi Astro Gempak ruangan Miss K, Kaka dikatakan sudah tidak mengikuti Instagram suaminya tetapi Adam masih mengikuti akaun Instagram Kaka. Tampil menjelaskan apa yang berlaku, Kaka berkata dia secara tidak sengaja unfollow Instagram suaminya.

Menurut Kaka, rumah tangganya berada dalam keadaan baik-baik sahaja dan tidak berdepan sebarang masalah. Malah, suaminya juga turut rasa geli hati apabila membaca artikel mengenai perkata itu.

“Sejujurnya, saya memang tidak sengaja nak unfollow Adam dan sendiri tak perasan bila masa pula saya tertekan butang unfollow itu.

“Hubungan saya dan suami baik-baik sahaja dan boleh dikatakan setiap hari kami fall in love with each other. Adam pun rasa geli hati bila saya tunjuk artikel mengenai perkara itu,” katanya kepada mStar Online.

Kaka dah jelaskan hal tersebut dan diharap tiada spekulasi liar mengenai rumah tangga mereka. Mungkin Kaka sendiri tak perasan kerana sibuk dengan anak.


Yuna Pernah Didesak Buka Tudung, Dedah Tubuh Untuk Popular

Kini berjaya menempa nama di Amerika Syarikat, penyanyi Yuna Zarai antara selebriti berhijab yang menjadi idola ramai ramai. Bagaimanapun, ramai yang tidak tahu apa yang dilalui olehnya ketika di awal kerjayanya sebagai penyanyi.

Menerusi Instagram, Yuna mendedahkan dia pernah disuruh untuk untuk membuka tudung sebagai syarat untuk untuk menandatangani sebuah kontrak. Malah ada yang menyuruh mendedahkan tubuh, namun Yuna berkata dia tidak sesekali akan berbuat demikian.

“Saya pernah disuruh untuk membuka hijab jika saya mahu menandatangani satu label muzik ini, saya tidak mengikutinya, saya sedar betapa pentingnya menjadi diri sendiri.

“Kerap juga saya diminta berbuat demikian, ada juga yang menyuruh saya untuk mendedahkan bahu dan lutut, saya tidak menghiraukannya juga,” tulisnya.

Dalam pada itu, Yuna memberitahu beberapa majalah fesyen tempatan ketika itu tidak mahu meletakkan wajahnya di muka hadapan kerana imejnya berhiijab. Namun, kini semuanya sudah berubah dan masyarakat lebih terbuka menerima imej wanita berhijab.

“Apabila saya mula-mula bergelar penyanyi dan penulis lagu di Malaysia, beberapa majalah fesyen ketika itu tidak mahu memilih saya sebagai wajah muka hadapan.

“Sekarang, banyak perkara sudah berubah, saya gembira melihat wanita seperti saya di luar sana dan masyarakat dunia juga lebih menerima wanita seperti saya hari ini,” tambahnya.


Siap Berpurdah Di Mekah, Sajat Mohon Keampunan Allah

Sedang rakyat Malaysia hangat memperkatakan mengenai isunya bertelekung penuh ketika menunaikan umrah, namun usahawan kosmetik, Nur Sajat tetap tenang meneruskan kehidupannya seperti biasa tanpa mempedulikan kecaman dilemparkan terhadapnya.

Masih lagi berada di Mekah, Sajat berkongsikan foto terbarunya di Instagram dimana dia lengkap memakai pakaian wanita dan mengenakan purdah persis gadis Arab. Menerusi perkongsian tersebut, Sajat menitipkan keampunan daripada Allah di atas salah dan silapnya selama ini.

Sejak isunya hangat diperkatakan, Sajat dilihat menutup ruangan komen selepas posting-posting yang dibuat sebelum ini dikecam teruk oleh netizen.

Terdahulu, Sajat berkata isu atau caranya berpakaian adalah urusannya dengan Allah. Apa yang penting adalah niatnya ke sana untuk menunaikan umrah dan berjumpa dengan pencipta.

Bagaimanapun, isu itu turut mendapat perhatian Mufti Wilayah Persekutuan Datuk Seri Dr Zulkifli Mohamad al-Bakri yang mengesahkan bahawa status jantina Sajat sudah disahkan sebagai seorang lelaki sekaligus menjawab segala persoalan selama ini.


Ayda Jebat Bengang Didakwa Pakai Anting-Anting Simbol Iluminati

Nampaknya selain isu Sajat, rupanya ada satu lagi perkara yang hangat diperkatakan pada siaran Melodi Ahad lalu apabila Ayda Jebat mengenakan anting-anting corak segi tiga dan mata satu yang didakwa seolah berunsur illuminati.

Enggan melayan isu remeh tersebut, Ayda berkata anting-anting yang digayakan itu hanyalah sekadar fesyen. Katanya lagi, netizen perlu berhenti dengan sikap terlalu asyik mencari kesalahan orang lain.

“Jangan takut dengan anting-anting saya, tapi takutlah dengan mata sendiri yang suka mencari silap orang.Saya malas nak layan perkara remeh seperti ini. Tak perlu takut dengan apa yang saya gayakan kerana masih berpegang teguh kepada ajaran Islam.

“Apa yang digayakan itu hanyalah sekadar fesyen dan tiada kena mengena dengan amalan khurafat,” katanya kepada Harian Metro.

Dalam pada itu, Ayda juga menitipkan pesanan kepada netizen agar hentikan tuduhan tidak benar kerana dia masih waras untuk melakukan sesuatu perkara.

“Sebagai selebriti saya perlu menunjukkan contoh yang baik untuk masyarakat. Jadi, takkanlah saya nak paparkan sesuatu yang akan menjejaskan imej buruk kepada diri saya dan umum,” katanya.


Fattah Amin Akan Terus Menyanyi Selagi Ada Yang Nak Dengar

Meskipun nyanyiannya sering dikritik, namun Fattah Amin mengatakan dia serius bergelar penyanyi. Fattah berkata ramai peminat mengenalinya sebagai pelakon namun dia sememangnya minat menyanyi sejak dahulu lagi.

“Siapa kata saya main-main menyanyi? Saya serius. Cuma, menyanyi bukan seperti berlakon. Lakonan mengambil masa panjang, menyanyi pula rekod lagu dalam masa seminggu boleh siap.

“Peminat kenal saya sebagai pelakon, tetapi jujurnya, saya serius menyanyi. Saya minat menyanyi sejak zaman kolej lagi, siap ada kumpulan sendiri,” katanya kepada BH Online.

Katanya, dia akan terus menyanyi selagi ada pemintaan dan peminat yang mahy mendengarkan nyanyiannya. Ujarnya lagi, meskipun sibuk dengan berlakon tidak berhenti menerima undangan untuk mengadakan persembahan.

“Saya merakamkan single pertama, Wanita Terakhir sekadar melepaskan kerinduan menyanyi, tetapi tidak sangka pula menjadi siulan ramai.

“Saya akan meneruskan selagi ada permintaan dan peminat mahu mendengar saya menyanyi. Alhamdulillah, saya tidak putus-putus diundang mengadakan persembahan.

“Bagi saya, saya tidak perlu membuktikan kehebatan, buat sahaja seperti yang diingini. Biar peminat menilai, saya akan terus menghasilkan single baharu jika mereka suka,” katanya.


Farid Kamil Khatam Al-Quran Dalam Masa 30 Hari Di Penjara

Menjalani hukuman penjara selama dua bulan setengah merupakan pengalaman yang tidak ternilai pernah dilalui oleh pelakon dan pengarah, Datuk Farid Kamil. Menurut Farid, sepanjang tempoh tersebut dia mendekatkan diri dengan Allah dan perbanyakkan ibadah.

Kata Farid, dalam keadaan bebas seperti sekarang pun belum tentu kita ada peluang untuk melakukan semua itu. Ujarnya lagi, ketika dipenjara dia melakukan perkara yang tidak pernah dibuat seprti bangun untuk solat tahajud dan khatam Al-Quran.

“Saya dapat bangun solat tahajud dan khatam Al-Quran dalam masa sebulan. Itu adalah antara perkara yang tak pernah saya buat dalam hidup tetapi dapat dilakukan ketika berada dalam penjara.

“Secara umumnya, dalam setiap kebaikan, ada keburukan. Pengalaman ketika berada di sana (penjara) adalah perkara baru yang sukar untuk saya terjemahkan dengan kata-kata,” katanya kepada Harian Metro.

Terbuka berkongsikan pengalamannya selama berada di dalam penjara, Farid berkata dia sangat terharu diterima baik oleh banduan yang berada di sana. Malah, mereka turut memberikan sokongan serta semangat kepadanya.

“Apa yang menarik, saya berpeluang menilai diri. Selain itu, saya juga diterima dengan sangat baik oleh mereka (banduan) yang berada di sana. Ia membuatkan saya terharu.

“Mereka tahu dan mengenali saya. Di sana, mereka beri sokongan kepada saya untuk jangan mudah jatuh, tetapi bangun semula dan teruskan berlari,” katanya.

Pada 15 Mei tahun lalu, mahkamah menjatuhkan hukuman penjara sembilan bulan terhadap Farid selepas memilih untuk berdiam ketika diperintahkan membela diri.

Selepas dijatuhkan hukuman, Farid terus dihantar ke penjara apabila mahkamah menolak permohonannya untuk penangguhan. Selepas 35 hari ditahan di Penjara Kajang, Farid dibebaskan dengan jaminan RM10,000 dengan seorang penjamin sehingga rayuannya selesai.


Bukan Main Ayda dan Nabil Berangan Pergi Korea Depan Kaunter Watsons

Siapa yang tak kenal dengan pasangan selebriti yang kini hangat menjadi bualan netizen dengan keserasian mereka iaitu Ayda Jebat dan Nabil Mahir.

?? . Aamir Khan dengan Salman Khan ke tu? Haha! Muka redha kena buli. Goodluck Wuvv! I sifu. Don’t play play aa. @nabilmahir ?? . #AydaJebat #DontPlayPlayWuvv #KolamSebelahJeTu #WuvvWaff

A post shared by  Ayda Jebat (@aydajebat) on Dec 14, 2019 at 9:54pm PST

Bagai pinang dibelah dua itulah yang mampu digambarkan buat kedua selebriti pujaan ramai ini. Namun kali ini kami bukan ingin berbicara mengenai pasangan meletops ini, tetapi kami ingin beritahu peminat tegar selebriti ini bahawa ada hadiah yang cukup menarik untuk anda grab.

Sebagai peminat tegar pasangan ini, pasti anda mengikut setiap perkembangan mereka bukan? Dan jangan tipu kami, apabila anda sering melihat perkembangan mereka sedikit sebanyak anda pun ingin menjadi romantik seperti Ayda dan Nabil kan?

Ni peluang anda untuk jadi lebih romantik dan serasi dengan pasangan anda. Hanya dengan menyertai peraduan Fly Me to Korea oleh Watsons anda bakal diterbangkan secara percuma ke sana.

Sebanyak 10 pasang tiket Fly Me To Korea menanti members Watsons. Yang paling best anda perlu cepat-cepat rebut peluang ini untuk nikmati sendiri suasana di tempat yang paling romantik di Korea.

Bukan semata-mata anda dapat lihat tempat romantik di Korea seperti Jeju Island, anda juga berpeluang rasai sendiri menu makanan yang paling popular di sana termasuklah gimbap dan toppoki. Uish sedap tu, rugi kalau anda terlepas peluang ini.

Nak mudah untuk jadi pemenang peraduan Watsons ini, anda rebut sahaja sale Saranghea yang kini sedang berlangsung sehingga 50%.

Jika anda ahli members Watsons anda akan diberi extra 30% potongan harga untuk barangan lebih daripada 1,000 produk yang terdapat dalam Watsons. Best kan!

Bukan senang membeli sambil dapat percutian ke Korea. Kali tu, ada boleh lah feeling-feeling lagi romantik dari Ayda dan Nabil!

Tetapi masa membeli tu jangan nak berangan ke Korea pula seperti Ayda dan Nabil dalam video ini. Kesian orang yang jaga kaunter tu lihat drama anda.


Netizen Mahu Sajat Contohi Safiey Illias, Kembali Ke Fitrah Asal Di Mekah

Masih rancak diperkatakan mengenai kontroversi Nur Sajat atau nama sebenarnya, Muhammad Sajjad Bin Kamaruz Zaman bertelekung ketika menunaikan umrah, ramai yang meluahkan rasa berang dengan tindakan usahawan itu yang seakan mempersendakan agama.

Malah ramai yang meluahkan rasa sedih dengan tindakan berani Sajat itu yang sanggup melakukan sedemikian serta tidak menghormati tempat ibadah. Tidak kurang juga, ada netizen yang membandingkan Sajat dengan seorang lagi usahawan kosmetik, Safiey Illias.

Netizen turut meminta Sajat untuk mencontohi Safiey yang tetap menunjukkan contoh yang baik apabila dia kembali ke fitrah asalnya apabila ke Tanah Suci dengan mengenakan ihram dan berpenampilan seperti lelaki semasa menunaikan umrah.

Kata netizen lagi, sekurang-kurangnya Safiey menjadi lelaki ketika melakukan umrah dan tidak mempersendakan agama seperti dilakukan Sajat.

Namun begitu, ada netizen meluahkan rasa kecewa apabila melihat Safiey kini sudah kembali menyerupai seorang wanita. Bagaimanapun, ramai yang mendoakan agar Safiey diberikan petunjuk dan hidayah agar kembali ke jalan yang benar.

Terdahulu, Sajat berkata isu atau caranya berpakaian adalah urusannya dengan Allah. Apa yang penting adalah niatnya ke sana untuk menunaikan umrah dan berjumpa dengan pencipta.


PU Amin Mahu Sajat Mohon Maaf, Dedah Jantina Sebenar

Masih lagi hangat diperkatakan mengenai usahawan kosmetik Nur Sajat yang berpakaian wanita dan lengkap bertelekung di ketika menunaikan umrah, Pencetus Ummah (PU) Amin berpendapat Sajat perlu membuat permohonan secara terbuka kepada rakyat Malaysia.

Menurut PU Amin, tindakan itu penting bagi menjaga imej konsulat, rakyat dan jemaah Malaysia di Arab Saudi. Bagaimanapun, katanya lagi tindakan Sajat masuk di kawasan solat wanita sememangnya tidak boleh diterima.

BACA: PU Amin Dedah Sajat Masih Di Masjidil Haram, Lengkap Bertudung

“Sajat dan kawan kawan perlu minta maaf secara terbuka pada rakyat Malaysia. Perkara ini penting bagi menjaga imej konsulat, rakyat dan jemaah Malaysia di Arab Saudi. Secara yakin, kita rakyat Malaysia setuju untuk membimbing golongan lembut dan pondan pada jalan kebaikan.

“Namun, tindakan menceroboh masuk kawasan solat wanita masjid Alharam dan masjid Nabawi tidak boleh diterima rakyat Malaysia dan ummat Islam sedunia seluruhnya,” katanya.

Menerusi kenyataannya di Facebook itu, PU Amin juga meminta Sajat dan kawan-kawannya mendedahkan jantina sebenar bagi mengelakkan salah faham. Katanya lagi, jika benar wanita tunjukkan bukti kepada umum.

“Sajat dan kawan-kawan perlu memaklumkan identiti mereka pada umum, jelaskan jantina sebenar supaya tidak berlaku salah faham dan tuduh menuduh dalam netizen. Jika laki kata laki. Jika wanita buktikan wanita.

“Kita semua sudi dan sedia untuk buat satu program umrah dan kursus umrah khusus di Malaysia buat semua golongan pondan maknyah di Malaysia.

“Semoga Sajat dan kawan-kawan lembut hati dan cepat cepat ambil tanggungjawab untuk mohon maaf. Kita amat malu dengan tindakan Sajat dan kawan-kawan. Saya sangka baik dia tidak sengaja dan akan segera betulkan keadaan,” tulisnya.

Diakhir perkongsian itu, PU Amin turut mengatakan kita manusia tidak pernah terlepas daripada melakukan kesilapan dan pintu taubat sentiasa terbuka.


Masih Bertudung, Sajat Kongsi Video Sedekah Makanan Di Mekah

Meskipun dikecam teruk susulan tindakannya berpakaian wanita dan lengkap bertelekung ketika menunaikan umrah, Nur Sajat masih meneruskan kehidupannya seperti biasa dan sempat memuat naik perkembangannya yang masih lagi di Tanah Suci.

Terbaru, Sajat berkongsikan videonya di Instagram memaparkan dirinya yang bertelekung hitam sedang melakukan amal jariah dengan bersedekah makanan dan minuman kepada orang ramai.

Menerusi perkongsian tersebut, Sajat memaklumkan dia berada dalam keadaan baik dan tenang sepanjang berada di Kota Mekah.

Katanya lagi, jika diberi kesempatan dia mahu meluangkan banyak masa lagi di Tanah Suci supaya dapat terus membuat amal kebajikan kepada orang ramai.

“Saya tenang disini, kalau boleh nak sentiasa berada di sini, jika banyak lagi masa, hari-hari Sajat nak bagi macam ni, InsyaAllah,” tulisnya.

Seperti sudah dijangka, perkongsian Sajat itu mendapat perhatian ramai yang masih lagi mengecam penampilannya itu. Kata netizen, niatnya untuk bersedekah adalah mulia tetapi ramai yang berharap agar usahawan kosmetik itu berubah dan kembali ke pangkal jalan.

Terdahulu, Sajat berkata isu atau caranya berpakaian adalah urusannya dengan Allah. Apa yang penting adalah niatnya ke sana untuk menunaikan umrah dan berjumpa dengan pencipta.


Zynakal Dedah Dirinya Anak Angkat, Ibu Kandung Seorang Pengemis

Tahun lalu, kontroversi panas terpalit penyanyi Zynakal sehingga terpaksa ditahan di wad psikiatri bagi menjalani rawatan pemulihan di hospital. Bagaimanapun, tahun 2020 Zynakal mahu membuka buku baru dan menyesali kesilapannya terdahulu.

Baru-baru ini, Zynakal membuat pendedahan tentang dirinya merupakan seorang anak angkat dan langsung tidak mengenali ibu dan bapa kandungnya. Menerusi satu rakaman eksklusif, Zyanakal berkata dia hanya mengetahui perkara itu ketika berusia 10 tahun.

“Ketika berada di balai polis, barulah ibu memberitahu yang saya merupakan anak angkat. Selepas itu, saya terus menangis kerana merasakan suatu kehilangan dalam diri saya.

“Selama ini saya rasa ibu adalah emak saya yang sebenar. Saya akui memang sukar untuk menerima hakikat tersebut, apatah lagi saya diberitahu ibu kandung saya seorang pengemis,” katanya.

Menurut Zynakal, ibu kandungnya telah menyerahkannya kepada ibu angkatnya untuk dibesakan sejak dia dilahirkan lagi. Dalam pada itu, Zynakal turut meluahkan hasratnya untuk mencari kedua-dua ibu bapa kandungnya.

“Buat masa ini belum tiba masanya lagi kerana sehingga kini saya masih belum dapat balas lagi jasa ibu angkat yang telah membesarkan saya,” ujarnya.


“Apa Saja Cara Berpakaian Itu Antara Saya Dengan Allah”

Beberapa hari ini hangat diperkatakan mengenai usahawan kosmetik Nur Sajat yang berpakaian wanita dan lengkap bertelekung ketika menunaikan ibadah umrah yang mengundang kecaman hebat orang ramai.

Bagaimanapun, Sajat terlebih dahulu sudah menjangkakan cara pemakaiannya itu akan dikecam teruk. Menerusi video temu bual bersama jutawan kosmetik Datuk Seri Aliff Syukri di YouTube, Sajat berkata pemakaiannya itu adalah urusan antara dia dan Allah.

BACA: “JPN Sahkan Lelaki, Wajib Tunai Umrah Ikut Jantina Asal” – Mufti

“Islam itu mudah, tak kejam dan setiap apa yang dicipta ada reason. Saya pergi sana dalam keadaan tak fikir benda lain, cuma nak jumpa pencipta dan luahkan perasaan.

“Bagi saya itu antara saya dengan Allah yang penting nawaitu (niat), benda ini sebab kalau tanya semua orang nak pergi ke sana.

“Saya dekat sana memang dah bersedia, apa sahaja cara berpakaian itu antara saya dengan sang pencipta, nawaitu saya nak tunaikan umrah dengan ibu bapa dan anak-anak,” katanya.

Difahamkan, rakaman video itu dilakukan sebelum rombongannya berangkat ke Tanah Suci, Mekah pada 28 Januari lalu.

Isu Sajat bertelekung di Mekah itu bukan sahaja mendapat perhatian masyarakat, malah mufti-mufti serta pihak kerajaan yang menyifatkan tindakannya itu telah memberi imej buruk kepada agama dan negara, serta boleh menjejaskan hubungan baik antara Malaysia dengan Arab Saudi.


Aliff Syukri Sentap Tak Tercalon Dalam AME2020

Berlakon sudah, menyanyi pun sudah, malah turut bergelar seorang Youtuber, bagaimanapun, usahawan kosmetik, Datuk Seri Aliff Syukri meluahkan rasa terkilan apabila namanya tidak tercalon dalam sebarang kategori Anugerah MeleTOP 2020 (AME2020).

Aliff berkata semua orang mengenalinya namun dia tidak mengetahui mengapa namanya tiada dalam pencalonan anugerah itu tahun ini. Malah, Aliff juga merasakan tidak adil apabila dirinya tidak tercalon.

BACA: “Lepas Ada RM30 Juta, Baru Aliff Syukri Berani Beli LV”

“Semua orang kenal keluarga saya dan masih relevan dalam industri tetapi saya tak boleh puaskan hati semua orang.

“Sudah tentu saya terasa dan sedih, orang lain (yang tercalon) itu terkenal ke? Tetapi saya akui, saya tak boleh memaksa mana-mana pihak sebab siapalah saya?

“Saya rasa kurang adil tapi apakan daya takkan saya nak meraih simpati pula,” katanya kepada Astro Gempak.

Dalam pada itu, Aliff berkata dia tidak mempunyai masalah dengan mana-mana pihak bagaimanapun dia mengetahui bahawa tidak boleh memaksa orang lain untuk menyukai dirinya.

“Saya tiada masalah dengan mana-mana pihak apatah lagi ancaman kepada sesiapa kalau masuk bertanding sekali pun. Kalau tercalon saya gembira, itu saja.

“Saya pun sebenarnya tak rasa saya popular dan tak berharap orang tengok saya, apapun tak boleh paksa orang suka saya,” ujarnya.


Jemaah Malaysia Kongsi Foto Bukti Sajat Masih Lagi Di Mekah

Semalam, agensi pelancongan yang membawa Nur Sajat bersama keluarga dan rakan-rakan mengerjakan umrah mengesahkan bahawa rombongan usahawan kosmetik itu sudah dibawa keluar dari Tanah Suci.

Bagaimanapun, Pencetus Ummah (PU) Amin yang kini berada di Tanah Suci sebagai mutawif memberitahu beberapa jemaah memaklumkan masih terserempak dengan Sajat yang lengkap bertudung ketika melakukan ibadah Saei.

Mengesahkan lagi usahawan sensasi itu masih lagi berada di Mekah, tular sekeping foto yang dikongsikan oleh jemaah Malaysia berada di sana memaparkan Sajat yang sedang khusyuk berdoa di depan pintu multazam.

Terdahulu, jurucakap agensi turut memaklumkan, Nur Sajat dikhabarkan masih lagi berada di Tanah Suci kerana sebelum ini dia sudah pun menziarah Madinah. Pihak agensi juga menafikan dakwaan Sajat telah ditahan oleh pihak berkuasa di Arab.


Kalah Kes Mahkamah, Punca Sajat Lari Ke Mekah?

Masih hangat diperkatakan tentang Nur Sajat berpakaian wanita dan bertelekung di Tanah Suci. Nampaknya, isu tersebut kin mendapat perhatian ramai termasuk pendakwah, mufti-mufti dan juga pihak berwajib.

Pelbagai spekulasi timbul mengenai usahawan tersebut termasuk dakwaan mengatakan Sajat lari ke Mekah selepas kalah kes saman bernilai hampir RM200,000.

BACA: PU Amin Dedah Sajat Masih Di Masjidil Haram, Lengkap Bertudung

Jika anda masih ingat lagi, tahun lalu salah satu stokis perniagaannya yang dikenali sebagai OWA Resources telah memfailkan satu saman sivil bernilai hampir RM 200, 000 terhadap Nur Sajat Aesthetic Sdn. Bhd. yang dimiliki oleh Sajat kerana gagal membekalkan produk bengkung dan “girdle” yang telah ditempah dan dibayar oleh stokis itu.

Alhamdulillah?? #KAMI #MENANG ??berkat kesabaran kami selama 2 tahun sudah pun terungkai.. dan Tuntutan Plaintif (Kami…

Menerusi Facebook, Nurwati Hussin yang merupakan plaintif dalam kes tersebut mengaku bahawa kes tersebut membuatkan dia mengalami tekanan perasaan. Ini kerana, Sajat mengemukakan saman tuduhan pecah amanah terhadapnya tanpa bukti yang kukuh.

Setelah hampir dua tahun turun naik mahkamah, Nurwati meluahkan rasa syukur akhirnya tuntutan daripada OWA Resources diterima mahkamah dan Sajat diarahkan untuk membayar pampasan seperti yang telah diputuskan oleh hakim.

Kemenangan tersebut sekaligus membuktikan bahawa tuduhan Sajat sebelum ini adalah fitnah semata-mata.

Assalammualaikum kpd semua rakan² dan followers…. Ok harini saye nak menceritakan mengapa saye terlalu beria-ia…

Sebelum ini, Nu Sajat Aesthetic dikatakan gagal untuk membekalkan bengkung dan ‘girdle’ yang telah ditempah oleh syarikat OWA Resources pada Februari dan April 2018.

Difahamkan, ketika kes kemenangan Nurwati dibacakan di mahkamah Khamis lalu, Sajat tidak hadir untuk mendengar keputusan tersebut dan hujah daripada hakim.


Cincin Di Jari Manis, Mira Filzah Sudah Dirisik?

Umum mengetahui, sebelum ini Mira Filzah mengakui sedang mengenali hati budi seorang lelaki namun jejak tersebut bukan dalam kalangan yang terlibat dalam industri hiburan.

Ramai yang tertanya-tanya siapa gerangan jejaka bertuah itu. Kemudian timbul desas-desus jejaka bukan calang-calang orangnya dan dikatakan anak kepada seorang Ahli Parlimen.

Difahamkan jejaka itu dikenali sebagai Wan Emir merupakan seorang Arkitek dan mempunyai firma seni bina serta perniagaan sendiri dan juga anak kepada seorang Ahli Parlimen Kuala Kangsar, YB Datin Mastura Mohd Yazid.

Bukan itu sahaja, ada desas-desus mengatakan Mira sudah dirisik dan bakal bertunang pada September tahun ini. Namun, tiada pengesahan daripada kedua-dua mereka mengenai perkata itu.

Bagaimanapun, perkongsian ibu kepada Wan Emir iaitu Datin Mastura di Facebook menjadi perhatian seolah beri bayangan anaknya sedang melalui fasa baru dalam kehidupan.

Malah, satu sumber terdekat turut memuat naik foto Mira memakai sebentuk cincin di jari manisnya. Mungkinkah itu cincin merisik? Apa pun kita nantikan sahaja pengumumannya nanti.

Difahamkan, Wan Emir merupakan teman lama Mira sewaktu zaman belajar dahulu dan mereka memang rapat. Bagaimanapun, hubungan mereka terputus selepas lelaki itu melanjutkan pelajaran di luar negara.


Netizen Sokong Haneesya Hanee Bidas Penyokong Sajat

Kecoh betul mengenai isu Nur Sajat yang berpakaian wanita dan bertelekung seperti jemaah wanita ketika menunaikan ibadah umrah. Malah, ramai yang meluahkan rasa tidak puas hati di atas tindakannya itu yang berani mempersendakan agama.

Bagaimanapun, ada segelintir penyokong Sajat mempertahankan usahawan tersebut dengan mengatakan dia seorang Muslim dan tiada salahnya ke Mekah. Perkara itu mendapat perhatian Haneesya Hanee yang turut memberikan pandangannya.

Meskipun sebelum ini pernah terpalit dengan kontroversi panas, namun Haneesya berkata ramai yang bimbang jika Sajat telah menjejaskan ibadah orang lain. Menurutnya, dalam solat lelaki tidak boleh duduk satu saf bersama wanita.

Ujarnya lagi, saf wanita boleh terputus sebab adanya lelaki dan solat mereka boleh terbatal. Haneesya berkata lagi, mereka yang mengecam Sajat bukan kerena mereka benci tetapi soal ibadah bukan perkara boleh dibuat main.

Seperti sudah dijangka, masih ada yang berpihak pada usahawan kosmetik itu serta tidak bersetuju status jantinya dipersoal dan dikritik. Malah, netizen tersebut turut mempersoalkan mengapa ramai yang terus mengecam Sajat.

Tidak hanya berdiam diri, Haneesya tampil menyelar penyokong Sajat itu dengan menekankan bahawa Sajat adalah seorang lelaki dan tindakannya solat di tempat wanita boleh mendatangkan kesusahan kepada jemaah wanita lain.

Perkongsian Haneesya itu mendapat pelbagai reaksi daripada netizen yang menyokong jawapan yang berikan oleh model tersebut. Malah ada netizen mengatakan, meskipun mereka tidak suka dengan Haneesya namun bersetuju dengan kritikan yang diberikan mengenai isu Sajat.


PU Amin Dedah Sajat Masih Di Masjidil Haram, Lengkap Bertudung

Seperti diketahui semalam pihak agensi yang membawa Nur Sajat bersama keluarga dan rakan-rakan mengerjakan umrah mengesahkan bahawa rombongan usahawan kosmetik itu sudah dibawa keluar dari Tanah Suci.

Ia berikutan isu Sajat berpakaian seperti wanita dan bertelekung ketika di Mekah menjadi kontroversi dan mendapat perhatian banyak pihak.

Bagaimanapun, perkongsian Pencetus Ummah (PU) Amin yang kini berada di Tanah Suci sebagai mutawif agak mengejutkan apabila memaklumkan bahawa Sajat masih berada di Masjidil Haram dan lengkap bertudung.

Menurut PU Amin, ramai jemaah yang dipimpinnya terserempak dengan Sajat ketika melakukan ibadah Saie. PU Amin berkata lagi, dakwaan bahawa Sajat ditangkap ataupun sudah dibawa keluar dari Mekah tidak benar sama sekali.

Dalam pada itu, PU Amin juga memaklumkan sebahagian jemaah umrah sudah pun membuat laporan polis berhubung isu Sajat itu.

Terdahulu, pihak agensi meminta Sajat membuat permohonan maaf secara terbuka kerana menimbulkan kekecohan dengan tindakannya memakai telekung semasa mengerjakan umrah.

Bagaimanapun, pihaknya sukar mendapat kerjasama daripada Sajat dan sebarang perbincangan hanya dilakukan melalui orang tengah iaitu melalui pembantu peribadinya.


Sepupu Mohon Ibu Bapa Sajat Kembali Ke Pangkal Jalan

Hari ini hangat diperkatakan isu Nur Sajat yang berpakaian wanita ketika menunaikan umrah yang disifatkan mempersendakan agama. Lebih kecoh, apabila Sajat berkata jika benar dia mempermainkan agama sudah pasti Allah akan memberi bala kepadanya di sana.

Kontroversi mengenai usahawan itu turut mendapat perhatian ahli keluarga terdekat Sajat yang merayu agar Sajat dan ibu bapanya kembali ke pangkal jalan. Wanita yang mendakwa sepupu Sajat itu turut mengingatkan ibu bapa Sajat bahawa anak mereka itu lelaki.

Katanya lagi, ibu bapa Sajat menyokong perkara yang salah dan mereka tidak akan bersubahat mengenai perkara itu serta berharap pihak atasan akan mengambil tindakan keatas mereka.

Sebentar tadi, agensi pelancongan yang membawa Sajat menunaikan umrah mendakwa usahawan itu mengaku sebagai lelaki ketika mendaftar.  Malah, Sajat turut mengemukakan dokumennya sebagai lelaki dan tidak memberitahu dirinya seorang khunsa.

Bagaimanapun, apabila tiba di Tanah Suci, Sajat sebaliknya memberitahu kepada mutawif disana dirinya seorang khunsa pula.


Agensi Dedah Sajat Mengaku Lelaki Ketika Daftar Umrah

Nampaknya kontroversi terpalit Nur Sajat yang berpakaian wanita dan bertelekung ketika mengerjakan ibadah umrah menjadi perdebatan hangat netizen yang masih tertanya-tanya jantina sebenar usahawan kosmetik itu.

Terbaru, agensi yang membawa Sajat menunaikan umrah mendakwa usahawan itu mengaku sebagai lelaki ketika mendaftar. Menurut jurucakap Albayt Travel (M) Sdn Bhd, Sajat mengemukakan dokumennya sebagai lelaki dan tidak memberitahu dirinya seorang khunsa.

“Menjadi persoalan jika betul dirinya seorang khunsa mengapa ketika ingin menaiki penerbangan dari Kuala Lumpur dirinya masih seorang lelaki.

“Pihak Konsulat Malaysia di Jeddah, Arab Saudi juga sudah menghubunginya bertanya kejadian itu sebelum dia mendakwa memiliki surat dari mahkamah menyatakan dirinya seorang khunsa,” katanya ketika Harian Metro.

Dalam pada itu, agensi itu berkata surat mahkamah yang dikatakan ada pada Sajat itu tidak pernah dimaklumkan kepada pihak Albayt Travel. Pihak agensi juga memaklumkan mereka sudah menasihati Sajat agar terus menjadi lelaki sepanjang di Tanah Suci.

“Kami sudah meminta dia (Nur Sajat) membuat permohonan maaf semalam dan memadamkan semua gambar serta video di dalam laman sosialnya.

“Saya juga nasihatkan dia terus jadi lelaki sepanjang berada Tanah Suci selepas tiba di Makkah kelmarin,” katanya.

Agensi turut memaklumkan, Nur Sajat dikhabarkan masih lagi berada di Tanah Suci kerana sebelum ini dia sudah pun menziarah Madinah. Pihak agensi juga menafikan dakwaan Sajat telah ditahan oleh pihak berkuasa di Arab.


Nur Sajat Sudah Dibawa Keluar Dari Mekah

Susulan tindakannya berpakaian wanita dan bertelekung di Mekah hangat diperkatakan, agensi yang membawa Nur Sajat mengerjakan umrah, mengesahkan bahawa usahawan kosmetik itu sudah dibawa keluar dari Tanah Suci.

Pihak Albayt Travel (M) Sdn Bhd berkata, mereka terpaksa mengambil tindakan terbabit berikutan isu tersebut menjadi kontroversi dan mendapat perhatian banyak pihak.

Agensi itu juga mendakwa pihaknya sukar mendapat kerjasama daripada Sajat dan sebarang perbincangan hanya dilakukan melalui orang tengah iaitu melalui pembantu peribadinya.

“Kami sudah meminta mutawwif membawa keluar rombongan Nur Sajat seramai 10 orang (termasuk mutawwif) keluar dari Makkah. Mereka dibawa untuk sesi lawatan di sekitar Madinah.

“Setakat ini, sukar untuk mendapat kerjasama Nur Sajat, sebaliknya perbincangan lebih banyaj menerusi pembantu peribadinya,” katanya kepada BH Online.

Menurut agensi itu lagi, pihaknya turut meminta Sajat membuat permohonan maaf secara terbuka kerana menimbulkan kekecohan dengan tindakannya memakai telekung semasa mengerjakan umrah.

“Setakat ini, Nur Sajat hanya menjawab meminta tunggu sehingga dia kembali ke tanah air. Pihak kami terutama mutawwif cuba berhubung dengan ibu bapanya, kerana hanya keluarga terdekat yang mengetahui status jantinanya. Bagaimanapun, ibu bapa Nur Sajat juga agak sukar diajak berbincang,” katanya.

Dalam pada itu, Albayt Travel turut memaklumkan, dakwaan kononnya Nur Sajat ditangkap polis Arab Saudi belum disahkan kedutaan di sana.

Difahamkan, petang ini Pejabat Mufti Wilayah Persekutuan akan mengadakan pertemuan dengan Jabatan Pendaftaran Negara (JPN) bagi mendapatkan maklumat lanjut mengenai isu jantina Sajat.


Tidak Bersubahat, Agensi Umrah Lapor Kes Sajat Pada Konsulat

Nampaknya, kes usahawan kosmetik Nur Sajat menunaikan ibadah umrah dengan tampil berpakaian wanita semakin serius apabila ramai yang meluahkan rasa bimbang jika ianya beri kesan negatif kepada rakyat Malaysia yang mahu ke Tanah Suci selepas ini.

Terbaru, pihak agensi pelancongan yang bertanggungjawab menguruskan perjalanan umrah Sajat bersama keluarga dan rakan-rakannya iaitu Albayt Travel (M) Sdn Bhd telah pun mengambil tindakan susulan di atas apa yang berlaku.

BACA: Sajat Berpakaian Wanita Di Mekah, Agensi Umrah Dedah Hal Sebenar

Dalam satu kenyataan, pihak agensi itu memberitahu sudah melaporkan tindakan Sajat memakai pakaian wanita dan bertelekung itu kepada pihak Konsolat Malaysia di Jeddah, Arab Saudi untuk tindakan selanjutnya.

Menurut pihak agensi, mereka sudah memaklumkan kepada pelanggan yang mengikuti pakej umrah mengenai tatacara hukum hakam ibadah umrah serta ziarah mengikut jantina asal mereka, namun apa berlaku adalah diluar jangkaan mereka.

Dalam pada itu, pihak agensi turut memaklumkan mereka sudah menasihati usawahan tersebut agar tidak memuat naik atau menghebohkan percutian ibadah umrah di media sosial kerana dikhuatiri menimbulkan salah faham mengenai jantina mereka.

Terdahulu, pihak agensi umrah tampil menjelaskan bahawa Sajat dan rakan-rakannya mengikut panduan pemakaian yang ditetapkan sepanjang proses perlepasan namun menukar identiti sebaik sahaja tiba di Tanah Suci.


DSV Kecewa Azwan Ali Bakar Perfume, Hina Arwah Anak

Sebut saja nama Azwan Ali pasti ramai tahu selebriti itu sinonim dengan dirinya yang sangat lantang bersuara. Baru-baru ini, pelakon dan pengacara yang menggelarkan dirinya sebagai Diva itu sekali lagi mencetuskan kontroversi.

Namun kali ini membabitkan usahawan kosmetik, Datuk Seri Vida apabila Azwan memuat naik video di akaun Twitternya menghina cara kematian orang anak usahawan tersebut serta membakar minyak wangi pemberian Vida.

Vida meluahkan rasa kecewa dan terkilan dengan tindakan Azwan Ali itu yang sangat melampaui batas dan menyinggung perasaannya. Malah, Vida turut sedih apabila kematian anaknya dalam tragedi kebakaran tujuh tahun lalu memperkotak-katikkan.

SY TAK TAHU MENAHU MCM MANA ARRANGEMENT KATANYA SURPRISE dia dtg Ingatkn caKAP2 mcm retis lain Promo naik pentas . Smpai bakar2 perfume sy.. Shawl yg diberi Sampai SUMPAH SERANAH Berkali kali.. Nasib baik @kacak_._ cuba tenangkan sy Ya Allah.. kuatkanlah semangatku Tak kuat bila hina2 arwah anak saya Bila tenGok api Bakar perfume pula kat rumah terbakar.. kawasan sampah.. hinanya Perfume tu ??? @perfumedsv_hq . . Saya habis berjuta.. demi buat yg berkualiti UNTUK SEMUA ORANG MERASA… .Tapi dia.BUAT SEOLAH TAKDE NILAI . Di saat banyak permintaan banyak N sy panggil iqbal @ahmadiqbalzulkefli Supaya kedepankan lg.. @perfumedsv_hq Takpe.. saya yakin.. syg semua bagi sokongan . SUPPORT SAYA YE ???? @perfumedsv_hq

A post shared by  Dato' Seri Dr. Hajah Vida (@datoserivida) on Jan 31, 2020 at 9:25pm PST

Dalam pada itu, DSV turut tersinggung dengan Azwan yang menyentuh soal peribadinya yang telah beberapa kali gagal dalam rumah tangga.

Difahamkan, Azwan berbuat demikian akibat tidak berpuas hati dan mendakwa Vida tidak membayarnya setelah membuat kemunculan di sebuah acara yang dianjurkan usahawan itu.

Bagaimanapun, memetik laporan mStar Online, Vida berkata tiada timbul isu bayaran terhadap Azwan dalam acara tersebut kerana dia menghubungi Azwan untuk bertanyakan sama ada dia ada masa hadir beri kejutan untuk anak lelakinya, Kacak.

Kata Vida lagi, untuk buat kejutan tersebut dia sudah memaklumkan kepada Azwan bahawa tiada bayaran dan hanya diberikan perfume dan tudung sebagai token. Ujarnya lagi, Azwan suka menerima barangan tersebut tetapi kemudiannya lain pula yang jadi.


Cemarkan Tanah Suci, Polis Arab Cari Sajat?

Tampil berpakaian wanita dan bertelekung ketika mengerjakan ibadah umrah, tindakan Nur Sajat menimbulkan kemarahan ramai pihak serta tidak puas hati kerana perkara dilakukannya itu seakan mempersendakan agama.

Pelbagai kecaman dilemparkan kepada Sajat, malah ada yang terus membuat laporan kepada kerajaan Arab Saudi berhubung perkara itu agar diambil tindakan terhadap Sajat dan rakan-rakannya.

BACA: “Kalau Saya Permainkan Agama, Allah Dah Bagi Bala Di Mekah”

Lebih mengejutkan, isu Sajat itu bukan sahaja hangat diperkatakan di Malaysia malah turut diketahui oleh pihak berkuasa Arab Saudi. Perkara itu didedahkan oleh Pencetus Ummah (PU) Amin yang kini berada di Mekah sebagai mutawif.

Menurut PU Amin, dia telah ditegur oleh seorang anggota polis di sana yang mengingatkannya supaya tidak melakukan perkara-perkara yang tidak dibenarkan dan dilaknat Allah.

Malah, pihak polis itu turut memberi amarah agar tidak mencemarkan tempat suci dan ibadah bimbang ianya beri kesan buruk pada rakyat Malaysia yang mahu mengerjakan umrah selepas ini.

Dalam pada itu, PU Amin berharap perkara ini dapat diselesaikan secara baik. Katanya lagi, sudah lama dia bertegas mengenai hal Sajat sehingga dikecam teruk, namun dia tetap teruskan untuk memperjuangkan agama.

Rasanya sudah sampai masa pihak berwajib campur tangan mengenai hal identiti sebenar Nur Sajat yang sehingga kini masih lagi menjadi pertanyaan orang ramai.


“Kalau Saya Permainkan Agama, Allah Dah Bagi Bala Di Mekah”

Terus hangat diperkatakan mengenai kontroversi usahawan kosmetik Nur Sajat yang kini sedang menunaikan ibadah umrah bersama keluarga dan rakan-rakannya, akaun Instagram Sajat turut dihujani dengan komen kecaman daripada netizen.

Rata-rata netizen mengecam tindakannya yang sungguh berani mempermainkan agama. Kata netizen lagi, tindakannya itu bukanlah perkara yang boleh dibuat main apatah lagi berpakaian wanita dan solat di tempat jemaah wanita.

BACA: Sajat Berpakaian Wanita Di Mekah, Agensi Umrah Dedah Hal Sebenar

Tidak hanya berdiam diri, Sajat menyelar netizen yang mendakwanya mempermainkan agama dengan membalas jika dia berbuat demikian sudah pasti Allah akan memberi bala kepadanya di sana.

Dalam pada itu, Sajat turut menjawab menjawab persoalan netizen mengenai penampilannya sebelum ke Mekah yang memakai jubah lelaki. Sajat berkata dia bukan wanita bertudung, jadi dia tidak bertudung sewaktu perjalanan dan hanya bertudung ketika mengerjakan umrah sahaja.

Terdahulu, tular sekeping gambar di media sosial Sajat bersama dua lagi rakannya ketika di lapangan terbang memakai jubah lelaki sedangkan sebelum ini Sajat ada memuat naik fotonya bertelekung sekaligus menjawab persoalan netizen.


Sajat Berpakaian Wanita Di Mekah, Agensi Umrah Dedah Hal Sebenar

Sejak semalam kecoh di media sosial mengenai usahawan kosmetik, Nur Sajat yang tampil seperti jemaah wanita yang lengkap bertelekung dan berpurdah ketika menunaikan ibadah umrah.

Malah, ramai yang tertanya-tanya bagaimana pula Sajat boleh lepas ke Tanah Suci sebagai jemaah wanita sedangkan kad pengenalannya sebelum ini yang tular jelas tertera nama dan jantinanya seorang lelaki.

Tindakannya itu sekaligus mengundang kemarahan netizen yang seolah mempermainkan serta menghina agama, malah ada yang mempersoalkan serta meninggalkan komen kecaman terhadap agensi pelancongan yang menguruskan perjalanan umrah Sajat.

Susulan itu, pihak agensi umrah tampil memberikan penjelasan berhubung kontroversi tersebut dimana mereka memberitahu Sajat mengikut panduan pemakaian yang ditetapkan sepanjang proses perlepasan namun menukar identiti sebaik sahaja tiba di Tanah Suci.

Semalam, hangat diperkatakan apabila Sajat memuat naik gambarnya bertelekung di depan Kaabah. Kemudian, tular sekeping gambar di media sosial Sajat bersama dua lagi rakannya ketika di lapangan terbang memakai jubah lelaki sekaligus menjawab pertanyaan netizen.


Sajat Kantoi Berjubah Lelaki Di Airport, Sampai Mekah Bertelekung

Hangat diperkatakan mengenai usahawan kosmetik, Nur Sajat yang mengerjakan ibadah umrah bersama keluarga dan rakan-rakannya, apa yang menjadi perhatian adalah penampilannya sebagai jemaah wanita yang lengkap bertelekung.

Susulan itu ramai yang tertanya-tanya bagaimana pula Sajat boleh lepas ke Tanah Suci sebagai jemaah wanita sedangkan kad pengenalannya sebelum ini yang tular jelas tertera nama dan jantinanya seorang lelaki.

Kemudian, tular satu perkongsian netizen mengatakan, ada kemungkinan Sajat ke sana memakai jubah lelaki tetapi apabila sampai di Tanah Suci dia terus menukar pakaian tampil sebagai wanita pula untuk bergambar.

Bagaimanapun, tular sekeping gambar di media sosial Sajat bersama dua lagi rakannya ketika di lapangan terbang memakai jubah lelaki dan tidak memakai tudung sedangkan sebagai wanita wajib memakai tudung sekaligus menjawab pertanyaan netizen.

Sehingga kini, status jantina Sajat masih lagi menjadi tanda tanya dan bagaikan tiada jalan penyelesaian walaupun melibatkan pihak Jabatan Kemajuan Islam Malaysia (JAKIM) sejak Januari 2018.